
Beatrice in suso, ed io in lei guardava. 

Paradiso II, 22 

Beatrice se va uita în sus, iar Dante va privi 
în ochii ei. 

(Alexandru Duţu, comentariu la Paradiso , 
II, 22; Coşbuc, Opere alese , 
voi. VIII, p. 596) 

Volgiti ed ascolta; 

che non pur ne’ miei occhi e paradiso 

(Beatrice către Dante) 
Paradiso, XVIII, 20-21 

Intoarce-te şi-ascultă, grăi, 
că rai nu-i doar în ochii mei 

Dante, Paradiso 
(Boeriu), XVIII, 20-21 

Inteligenţa vie (...) ar trebui (...) să pună 
de acord (...) cele văzute cu cele nevăzute. 

(Dionisie pseudo-Areopagitul, 
Ierarhia cerească , XV, 5) 




Ochii Beatricei 

Cum arata cu adevărat lumea lui Dante ? 


Tema conferinţei pe care o voi ţine azi în faţa dvs. este 
cuprinsă în răspunsul la întrebarea: Cum arăta cu ade¬ 
vărat lumea lui Dante f Ca să putem înţelege răspunsul, 
trebuie să pricepem exact întrebarea. Or, pentru aceas¬ 
ta e necesar să vă explic două lucruri: ce înseamnă aici 
'lume’ şi ce înseamnă ‘cu adevărat’. 

‘Lume’ înseamnă cosmosul, universul, ansamblul 
existentului, totalitatea a ceea ce există—înseamnă Crea¬ 
ţia... probabil însă că nu — şi Creatorul. Creaţia este 
creată, condiţionată, relativă la Creator, iar Creatorul, 
sursa oricărei creaţii, este increat, incondiţionat, abso¬ 
lut. Aflând cum este lumea lui Dante, nu vom afla, fireş¬ 
te, chipul Creatorului ei, dar vom afla câte ceva despre 

atributele lui. Faptul este evident, deoarece orice crea¬ 
ţie îşi conţine într-un anumit fel creatorul. Nu iconic, 
poate simbolic, în orice caz deopotrivă limpede şi ne¬ 
clar. Limpede, pentru că e de natura evidenţei prezen¬ 
ţa creatorului în urmele sale; neclar, deoarece nu ştim 
să spunem precis ‘cum’, ‘în ce fel’ este el prezent acolo, 
în creaţia sa. în totul este ca în frumosul pasaj din pri- 
cor, i3,9-12 ma epistolă către Corinteni, referitor la felul de a cu¬ 

noaşte : acum, când suntem în trup, cunoaştem „ca în 
ghicitură", „vedem ca prin oglindă"; abia după ce nu 
vom mai fi în trup vom cunoaşte direct, fără rest — 
adică „faţă către faţă". Noi, deocamdată, „vedem ca 
prin oglindă". Veţi vedea ce important este acest lu¬ 
cru pentru înţelegerea lumii lui Dante. 

în continuare deci, prin lume NU vom înţelege lu¬ 
mea cunoştinţelor personale ale lui Dante — lumea em¬ 
pirică a timpului său, început cândva la sfârşitul lui mai 
1265, la Florenţa, când Dante s-a născut, şi încheiat în 
noaptea de 13 spre 14 septembrie 1321, în exil, la Ra- 
vena, când Dante a murit. Nu. Prin expresia ‘lumea lui 
Dante’ vom înţelege cosmosul dantesc, adică totalita¬ 
tea a ceea ce există, aşa cum era această totalitate a exis¬ 
tentului concepută nu atât pe vremea lui Dante, cât de 
Dante însuşi. O să vedeţi imediat de ce această deose¬ 
bire este importantă. în rest, dacă facem abstracţie de 

Dumnezeu, atunci ‘lumea lui Dante’ de atunci înseam¬ 
nă ceea ce cosmologii şi astrofizicienii desemnează prin 
cuvântul ‘univers’, azi. 

Pentru a lămuri înţelesul expresiei ‘cu adevărat’, tre¬ 
buie să intru, de fapt, în materia conferinţei mele. Cum 
am spus, Dante a fost un om care a trăit la încălecarea 
veacurilor al XlII-lea şi al XlV-lea. Divina Comedie a 
fost scrisă între 1300, anul Jubileului, şi 1321, anul mor¬ 
ţii lui Dante. în 1308, Infernul circula deja, iar în 1313 
Purgatoriul era compus. Paradisul a fost făcut cunoscut 
după moartea lui Dante, când ultimele cânturi, crezute 
pierdute, au fost descoperite şi imediat răspândite. Le¬ 
gat de aceste cânturi pierdute din Paradisul, există ur¬ 
mătoarea legendă, poate adevărată. După moartea lui 
Dante, s-a constatat că ultimele cânturi din Paradisul lip¬ 
sesc. S-a convenit că nu apucase să le scrie. Zilele, săp¬ 
tămânile au trecut. Apoi o rudă l-a visat. Mai bine spus, 
Dante i s-a arătat în vis acestei rude, indicându-i într-u- 
nul din pereţii camerei în care a locuit la Ravenna, în pa¬ 
latul lui Guido Novello da Polenta, o firidă acoperită cu 
un covor: acolo se găseau foile pe care erau aşternute ul¬ 
timele cânturi din Paradisul. Noi, posteritatea, nu am fi 
ştiut cum se termină Divina Comedie dacă ruda lui Dan¬ 
te nu ar fi visat, iar Dante, din lumea de dincolo, nu ar 
fi fost atât de îngrijorat de ignoranţa noastră încât să-i 

De exemplu, Robert 
Klein, „Spirito 
peregrino", pp. 60-106; 
la fel, Giorgio 
Agamben, Stanze. 

La parola e il 
fantasma nella 
cultura occidentale, 
în special Parte terza, 
cap. III-IV şi VI 


Dante Alighieri, 

Opere minore, 

pp. 193-524; 742-756; 

779-790 


apară acesteia în vis şi să ne indice astfel locul unde pu¬ 
sese ultimele cânturi din Paradisul. Lucrurile despre care 
vă voi vorbi în această conferinţă datorează viziunii for¬ 
mulate de Dante în aceste cânturi — esenţialul. 

O dată fixate aceste date temporale, să vedem ce ştia 
Dante. Dante nu era un poet aşa cum sunt astăzi poe¬ 
ţii, adică un literat având, în cel mai bun caz, cultura 
umanistă a specialităţii lui — poezia. Deşi formidabil 
poet, Dante nu avea doar cultura poeziei. El era un sa¬ 
vant, avea toată cultura ştiinţifică, filozofică şi teolo¬ 
gică a timpului său. în materie de cosmologie, fizică, 
ştiinţe liberale şi teologice ştia cam tot ce se ştia pe la 
1300 în lumea lui. Dacă citim comentariile moderne la 
schimbul poetic dintre Dante şi prietenii săi poeţi din 
curentul dolce stil nuovo suntem frapaţi de caracterul 
savant al acestei poezii. Nu ne vine să credem că poeţii 
de atunci construiau metafore poetice pornind de la foar¬ 
te riguroase teorii ştiinţifice ale vederii, iubirii, spiritelor, 
bolii, intoxicării cu imagini şi aşa mai departe. Dacă răs¬ 
foim Convivio [Ospăţul), o lucrare plănuită să aibă cinci¬ 
sprezece cărţi şi realizată doar în patru, însumând şi aşa, 
neterminată, peste trei sute de pagini, şi dacă citim Scri¬ 
soarea a XlII-a, adresată lui Can Grande de la Scala, ori 
Questio de aqua et terra (întrebarea privitoare la apă şi 
pământ), vedem că Dante poseda perfect ştiinţele timpu- 

lui său. El vorbea cu dezinvoltură limba savanţilor, nu 
doar a retorilor. Avea, din bagajul timpului său, o anu¬ 
mită ştiinţă. Cunoştea teoriile ştiinţifice care erau curen¬ 
te în cultura specializată a timpului său. De aceea, într-un 
sens primar, a şti ce ştia Dante-în-chip-de-om-cultivat 
al timpului său revine la a şti ce se ştia la vârf pe vremea 
lui. Mai nuanţat, a şti ce ştia Dante-ca-gânditor-origi- 
nal revine la a şti ce anume este nou la Dante faţă de cul¬ 
tura timpului său. Dacă ar fi fost să răspund la întrebarea 
‘cum arăta lumea lui Dante ?’, v-aş fi făcut o dare de sea¬ 
mă privitoare la ce se credea despre cosmos pe vremea 
acestuia. Punând însă întrebarea ‘cum arăta cu adevărat 
lumea lui Dante ?’, eu presupun de fapt două lucruri. 

întâi, că modelul de univers propus de Dante în Di¬ 
vina Comedie diferea de cel pe care acesta l-a asimilat 
din cultura timpului său. 

în al doilea rând, că exegeţii lui Dante cred îndeob¬ 
şte că nu există nici o diferenţă esenţială între modelul 
de univers al ştiinţei din vremea lui Dante şi modelul de 
univers al lui Dante însuşi. Mai există un lucru care ar 
trebui măcar semnalat acum, acela că Dante nu era pro¬ 
babil conştient de această diferenţă, în ciuda faptului că, 
metaforic şi tehnic, ea poate fi extrasă din cânturile din 
Paradisul în care este descrisă ascensiunea lui Dante 
dincolo de Cerul al IX-lea. 


Dante, Paradiso, 
XXVII şi XXVIII 

Dante, Opere minore, 
„Viaţa nouă“, pp. 5-78 


Frances A. Yates, 
„The Hermetic 
Tradition in 
Renaissance 
Science", 
pp. 255-274 


Lucrurile p e care le veţi auzi nu au nimic de-a face cu 
critica ori teoria literară. Nu se referă la Dante ca poet, 
literat ori geniu artistic. Se referă la Dante ca savant, om 
de ştiinţă, cosmolog, filozof şi teolog, deopotrivă. Se pune 
întrebarea dacă acest mod de a folosi opera de poet a lui 
Dante este legitim. Eu cred că da, şi asta pentru că el nu 
este străin nici de Dante, nici de posteritatea lui. Că nu 
e străin de Dante rezultă din opera sa Vita nuova, în care 
se vede cum interpreta el schimburile sale poetice cu prie¬ 
tenii săi poeţi şi ce statut — aş spune ştiinţific — acorda 
el conţinutului poeziilor sale. Fireşte, Dante nu rima te¬ 
orii ştiinţifice şi doctrine medicale, cam în felul inept în 
care Sully Proudhomme rima meditaţii filozofice searbe¬ 
de, el gândea şi mai ales imagina direct în termenii lor. 
El era atât de impregnat de ele, pe de-o parte, şi gândea 
atât de mult în termenii lor, pe de alta, încât nu este de¬ 
loc ilegitim să vorbim despre poezia lui în termenii teo¬ 
riilor ştiinţifice din care aceasta era făcută şi asupra cărora 
Dante însuşi atrăgea atenţia, ca înspre o finalitate a ei. 

E un fapt cunoscut că posteritatea sa imediată a luat 
foarte în serios conţinutul ştiinţific al operei poetice dan¬ 
teşti. Şi nu mă refer aici la ştiinţa filozofică a timpului 
său, care vedea în neoplatonism şi în teoriile medica¬ 
le, iar mai târziu în ceea ce Frances Yates a numit 
‘tradiţia hermetică a Renaşterii’ o cheie de interpreta- 

re a tuturor tainelor lumii. Mă refer la tentativa de a 
traduce viziunile lui Dante în termeni geometrici şi as¬ 
tronomici precişi. Există o întreagă linie de exegeţi care 
a interpretat viziunea dezvoltată de Dante în Infernul, 
Purgatoriul şi Paradisul în termenii unor geografii, cos¬ 
mografii şi cosmologii reale. întemeietorul studiilor de 
cosmografie dantescă este un matematician şi arhitect flo¬ 
rentin, care, deşi nu a fost propriu-zis un umanist, a 
profesat serioase studii literare, încercând, între alte¬ 
le, o biografie a lui Guido Cavalcanti — numele său 
este Antonio Manetti. Manetti este cel care a intervenit 
pe lângă Lorenzo de Medici pentru a readuce oseminte¬ 
le lui Dante la Florenţa. Mort în 1497, Manetti nu a pu¬ 
blicat nimic din studiile sale danteşti, care au fost făcute 
cunoscute studioşilor lui Dante de primii editori re¬ 
nascentişti ai poetului, prin comentariile lor: e vorba 
de Cristoforo Landino, cu ediţia sa din 1481, unde vor¬ 
beşte de studiul lui Manetti privitor la Sito, forma et 
misura dello ’nfemo et statura de’ giganţi et di Luci- 
fero, şi de Girolamo Benivieni, în 1506, în frumoasa edi¬ 
ţie scoasă de Filippo Giunti (de aici numele ediţiei din 
1506 — Giuntina). Giuntina este prima ediţie Dante în 
care avem ilustraţii la diferite scene din cânturi şi unde 
sunt propuse o serie de xilogravuri conţinând imagini 
ale lumii lui Dante, în sens cosmografie — construite 

Girolamo Benivieni, 
Dialogo di Antonio 
Manetti, cittadino 
fiorentino, 
circa al sito forma 
et misure dello inferno 
di Dante Alighieri 


după ideile lui Manetti, pe care Benivieni, în comenta¬ 
riul său, le include sub forma unui dialog în care sunt 
expuse teoriile, construcţiile şi calculele acestuia — ade¬ 
vărate măsurători cadastrale, matematice şi inginereşti 
deopotrivă, ale descrierilor lui Dante. 



„Conul" Infernului, 
construit după 
calculele lui Manetti 
(Giuntina, 1506) 


bMj&Mtwi (kt Jueflt mit fu oâtt tl atţt 
itttt*ggttg ii» itUdsgiid (fitil* and,cr 
thtjujhttimglt (hetcatpdlameml utie 
«)M/cxMMrir iiitih dggrcgtt.ff (kt 
O Hi» 

Cum vedeţi, imaginile propuse de Dante erau luate 
foarte în serios de cititorii săi din primele secole ale pos¬ 
terităţii sale. Până târziu în secolul al XVI-lea, studiile 
despre locul, forma şi întinderea infernului lui Dante fă¬ 
ceau dispută publică, în care se amestecau, inevitabil la 
un popor atât de aprins cum sunt italienii, şi rivalităţile 
politice între cetăţi. Cetăţenii oraşului Lucea simţeau că 
nu puteau lăsa florentinilor, cărora le aparţinea Anto¬ 
nio Manetti, gloria de a fi descris complet şi adecvat cos¬ 
mografia dantescă, un geniu revendicat de mai multe 
cetăţi. într-o ediţie din 1544 apărută la Veneţia, polemi¬ 
ca la adresa calculelor şi măsurătorilor lui Manetti a fost 
deschisă de Alessandro Vellutello, autorul comentarii¬ 
lor, care se întâmpla să fie cetăţean al oraşului Lucea şi 
era deja bine cunoscut ca exeget al lui Petrarca (un co¬ 
mentariu în 1525). Vellutello a criticat rezultatele mate¬ 
matice ale lui Manetti, într-o polemică îndreptată în fond 
împotriva monopolului florentin asupra lui Dante, fur¬ 
nizând propriile sale ilustraţii la cosmografia dantescă. 
După acest succes al celor din Lucea, cetăţenii Floren¬ 
ţei au devenit neliniştiţi că iniţiativa exegezei danteşti nu 
mai este florentină. Impacienţei concetăţenilor săi le-a 
răspuns, cu obişnuitu-i brio, un ambiţios matematician 
de numai 24 de ani, în căutare de slujbe şi bani, Galileo 
Galilei, în două lecţii ţinute la Academia florentină, în 


Galileo Galilei, 

Due lezioni 
all'Accademia 
Fiorentina circa 
la figura, sito e 
grandezza dell'lnfemo 
di Dante, 1580 

T. S. Eliot, Eseuri 
(„Dante“, pp. 231-270; 
„Mii ton I", 
pp. 298-307) 


iarna 1588-1589. Astfel că, în mod patriotic, onoarea 
florentinilor de interpreţi sagace ai lui Dante a fost sal¬ 
vată de impetuosul viitor inventator al fizicii moderne. 

Acest exemplu ilustrează că citirea poemului dan¬ 
tesc cu ochii minuţioşi din punct de vedere cantitativ 
ai matematicianului şi cu instrumentele de analiză spa¬ 
ţială ale geometrului nu reprezintă o excentricitate în 
exegeza dantescă. 

în mod sigur, această interpretare geometric-spaţia- 
lă a poemului nu i s-ar fi părut excentrică lui Dante în¬ 
suşi. Şi asta dintr-un motiv mai adânc decât simpla sa 
opţiune intelectuală pentru anumite teorii ale spaţiului. 
Este vorba de tipul de sensibilitate intelectuală căruia îi 
aparţine Dante. Ne ajută să lămurim acest aspect două 
eseuri ale lui T. S. Eliot — unul dedicat lui Dante, din 
1929, celălalt privitor la Milton, din 1936. Eliot remar¬ 
că faptul că Dante poseda o imaginaţie poetică funda¬ 
mental vizuală. Vizuală în sensul că Dante avea viziuni 
şi le construia apoi verbal. Aşa cum noi auzim poezia, 
el o vedea. Prin contrast, sintaxa lui Milton este, spune 
Eliot, dominată de semnificaţia muzicală a versurilor: 
la el, imaginaţia auditivă domină în modul cel mai clar 
imaginaţia celorlalte simţuri, făcând ca gândirea însăşi 
să devină o formă de sonoritate. Ar fi vorba, la Milton, 
de o hipertrofiere a imaginaţiei auditive în detrimentul 

celei vizuale şi tactile. La mijloc, potrivit lui Eliot, ar 
fi tipul de poet reprezentat de Shakespeare, la care ima¬ 
ginaţia auditivă este intim contopită cu imaginaţia ce¬ 
lorlalte simţuri, menţinând un echilibru perfect între 
„suprafaţa auditivă" a poeziei şi „sensul ei lăuntric". 

Avem astfel, în contrast, două tipuri de sensibilita¬ 
te intelectuală — unul vizual, ilustrat în mod exemplar 
de Dante, şi altul auditiv, reprezentat de Milton. Pen¬ 
tru argumentul meu, comparaţia cu Milton este secun¬ 
dară. Importantă este numai această caracterizare a lui 
Dante, ca tip intelectual vizual. Dante construia din cu¬ 
vinte viziuni, pornind de la viziuni sau de la teorii sau 
de la impresii. în chestiunea acestor viziuni, T.S. Eliot 
făcea remarca maliţioasă că Dante trăiaîntr-o epocă în 
care oamenii mai posedau încă deprinderea psihică de 
a avea viziuni, deprindere pe care noi nu doar că am 
pierdut-o, dar o dispreţuim — de vreme ce azi lăsăm 
viziunile numai pe seama „oamenilor anormali" ori „in¬ 
culţilor". Visele noastre, ale modernilor, spunea Eliot, 
sunt inferioare pentru că ne vin de jos, inconştient, în 
timp ce visele medievalilor veneau de sus şi erau viziuni. 
Toată Divina Comedie reprezintă o peregrinare prin- 
tr-o lume care aparţine „visurilor superioare"; repre¬ 
zintă călătoria fantastică — ‘fantastic’ vine de la un cuvânt 
care desemna, în greaca veche, facultatea prin care sufle- 

tul producea şi recunoştea imaginile: phantasia — o că¬ 
lătorie deci cu ajutorul imaginaţiei, în lumea deschisă 
lui Dante prin puterea unei viziuni excepţional de pu¬ 
ternice. Prin urmare, ca să răspundem la întrebarea ‘cum 
arăta cu adevărat lumea lui Dante ?’ trebuie să ne stră¬ 
duim să vizualizăm cât mai complet ceea ce spune Dan¬ 
te despre lumile prin care peregrinează. Şi, ca să facem 
asta, trebuie să începem cu ce anume ştia deja Dante de¬ 
spre univers, înainte de a imagina el ceva despre aces¬ 
ta. Cu alte cuvinte, vom investiga ce anume ştiau toţi 
oamenii culţi despre univers, pe vremea lui Dante. 

în primul rând, trebuie să ştiţi că modelul medie¬ 
val al lumii era esenţialmente modelul lumii antice. Era, 
mai precis, modelul grec, aşa cum a fost acesta elaborat 
de ştiinţa greacă a naturii. Toţi cei care au contribuit cu 
ceva la elaborarea acestui model al lumii au scris în lim¬ 
ba greacă. Etnic, nu erau toţi greci — erau printre ei şi 
egipteni, sirieni şi aşa mai departe —, dar important este 
faptul că toţi au aparţinut spaţiului de cultură greacă 
şi au scris în limba greacă: limba ştiinţei şi a filozofiei, 
pe toată durata Antichităţii. Modelul grec al lumii nu a 
fost produs dintr-o dată. Prima formă i-a fost dată în 
secolul al IV-leaî. Hr. de astronomii Eudoxos şi Callippos, 
iar imaginea completă şi armonioasă i-a fost conferită de 
către Ptolemeu, în secolul al II-lea d. Hr. între aceste date, 
hotărâtoare din punct de vedere matematic, a fost con- 

tribuţia lui Hipparcos, în secolul al II-lea î. Hr., iar din 
punct de vedere filozofic şi fizic — fizic în sensul grec 
al termenului, care e mai apropiat de cuvântul modern 
‘cosmologie’ — hotărâtor a fost Aristotel. în linii mari, 
putem spune că universul grec a fost o combinaţie în¬ 
tre o formă matematică, datorată unor astronomi de fe¬ 
lul lui Eudoxos şi Hipparcos, şi o cosmologie, datorată 
unui Aristotel. 

Principiile acestei cosmologii erau două: primul, 
spune că toate lucrurile se comportă în virtutea na¬ 
turii lor proprii; al doilea, afirmă că aceste naturi for¬ 
mează un întreg ierarhic. Ca atare, cosmosul grec era 
o ierarhie riguroasă de naturi distincte. Cum pentru 
greci sfera era figura geometrică perfectă, nu e de mi¬ 
rare că aceasta era şi forma cosmosului grec. Prin urma¬ 
re, universul se prezenta sub forma unui anumit număr 
de sfere concentrice, care se succedau una alteia în func¬ 
ţie de natura lor. în centrul lumii se afla Pământul, ne¬ 
mişcat. Pământul, ca obiect cosmic, era o sferă plină în 
mod uniform cu elementul numit ‘pământ’. Căci ‘Pământ’ 
nu era numai denumirea suprafeţei pe care ne mişcăm 
noi, oamenii, ci şi numele unuia din cele patru elemen¬ 
te — pământ, apă, aer, foc. în jurul Pământului, dez- 
voltându-se potrivit unei simetrii sferice, se dispuneau 
în pături sferice celelalte trei elemente. în jurul Pămân- 

tului se afla un strat sferic de apă, apoi unul de aer, în 
fine, unul de foc. Vă veţi întreba — cum de nu ne asfi- 
xiem sub apă, dacă acest model este realist ? Răspunsul 
era complex şi el privea o problemă standard a cosmo¬ 
logiei greceşti: îmbinarea dintre elementul pământ şi 
elementul apă la suprafaţa sferei numite Pământ. în 
Questio de aqua et terra — „întrebarea privitoare la 
apă şi pământ" —, care a fost susţinută de Dante la Ve- 
rona, în biserica Sânt’ Elena, înaintea înaltului cler de 
acolo, în ianuarie 1320, acesta a încercat să explice în ter¬ 
meni aristotelici, dar şi prin invocarea unor elemente de 
cosmologie biblică, de ce anume, la nivelul scoarţei te¬ 
restre, apa coexistă cu pământul, formând continente şi 
mări, şi nu avem pur şi simplu un brâu de pământ ur¬ 
mat de unul de apă. în ciuda faptului că, în realitate, apa 
nu înconjoară toată suprafaţa Pământului, ci numai anu¬ 
mite zone ale ei, toate, dar absolut toate cosmografiile 
medievale ilustrează fidel acest principiu al cosmologiei 
greceşti: dispunerea sferic-concentrică a celor patru ele¬ 
mente, începând cu pământul. 

Toate lucrurile şi făpturile care cad în raza experien¬ 
ţei noastre cotidiene sunt alcătuite din cele patru elemen¬ 
te, pământ, apă, aer, foc: eu, dumneavoastră, pereţii, 
copacii, animalele, norii, substanţele materiale, toate 
obiectele. Toate obiectele din univers ? Nu, nu din uni- 

vers. Toate obiectele din zona pe care grecii o numeau 
‘sublunară’ şi care, cum îi spune şi numele, se afla sub 
sfera Lunii. Atingem astfel un important punct al cos¬ 
mologiei greceşti: deosebirea de natură dintre zona sub¬ 
lunară şi zona celestă, aflată deasupra Lunii. între Lună 
şi brâul sferic de foc de deasupra Pământului, pe acolo, 
trecea o importantă cezură cosmologică: cezura care se¬ 
pară lumea celor patru elemente de lumea celestă. Prin¬ 
cipiul acestei cezuri este dublu: vizează atât tipul de 
temporalitate, cât şi tipul de ontologie. 

Un tip de temporalitate domneşte în zona subluna¬ 
ră, altul în zona celestă. Există un proverb românesc care 
sună aşa: „Timpul bate, loveşte; vremea stă, vremuieş¬ 
te." Ei bine, în zona sublunară timpul „bate, loveşte". 
Este o temporalitate care distruge, care macină — care 
face şi desface. Timpul mişcărilor violente. în lumea 
aceasta, pe care Aristotel o numea a naşterii şi a distru¬ 
gerii, te naşti, creşti, te ofileşti şi mori. Este o lume în 
care toate lucrurile sunt supuse transformărilor de tot 
soiul. O lume a facerii, prefacerii şi desfacerii. Timpul 
slujeşte cu o mână creşterii, iar cu cealaltă distrugerii. 
Toate cele patru elemente se combină în alcătuiri care, 
o dată compuse, sunt condamnate să se descompună, 
la un moment dat. Simţiţi imediat analogia cu poezia 
zădărniciei din Ecleziastul sau cu sentimentul de ine- 

xorabilă desfacere a tuturor lucrurilor din poemul lui 
T.S. Eliot din „East Coker“, al doilea Cvartet din cele 
patru (precum elementele): „... esteun timp pentru a clă¬ 
di şi un timp pentru a trăi şi a naşte, şi un timp ca vân¬ 
tul să spargă geamul ce se clatină ..." şi aşa mai departe. 

O dată însă ce am trecut de cezura cosmologică a 
cosmosului grec, timpul sublunar al compunerii şi des¬ 
compunerii elementelor e înlocuit cu un altul, radical di¬ 
ferit. în proverbul nostru nu mai este timpul care „bate, 
loveşte", este timpul care „stă, vremuieşte". Timpul aces¬ 
ta este al eternităţii, propriu numai unui singur fel de 
substanţă, pe care Aristotel a numit-o aither sau „al cin¬ 
cilea element", quinta essentia — de aici venind cuvân¬ 
tul care azi sună cam preţios: chintesenţă-, sau derivatul 
său, ‘chintesenţial’. Se considera că planetele şi stelele 
sunt făcute din acest al cincilea element, element care 
nu cunoaşte decât un singur fel de mişcare, mişcarea 
permanentă, neîntreruptă, a eternităţii — mişcarea cir¬ 
culară uniformă a astrelor. Mişcarea circulară unifor¬ 
mă era contrariul unei mişcări violente, deoarece nu avea 
capăt. Neavând capăt, pentru greci, era eternă. Obiec¬ 
tele care populau lumea celestă nici nu se năşteau, nici 
nu se prefăceau, nici nu mureau. Astrele, deoarece aveau 
aceleaşi proprietăţi, aceleaşi atribute, erau în fond 
precum divinităţile — erau nişte „zeităţi vizibile". Forţa 

atributelor tari ale fiinţei era uriaşă: ele ca¬ 
lificau ontologic substanţele cărora li se aplicau. De 
aceea, cosmosul grec putea fi descris prin formula: „o 
lume, două ontologii". Cosmosul era unul, dar în el 
se aflau obiecte ţinând de două ontologii distincte, şi 
ca substanţă şi ca temporalitate. Cele două ontologii, 
sublunară şi celestă, erau separate printr-o cezură cos¬ 
mologică. 

Ei, să vedem acum ce se afla dincolo de linia de ce- 
zurăcosmologică. Se afla o succesiune de sfere concen¬ 
trice, prima fiind a Lunii, ultima a Stelelor Fixe. Li se 
spunea ‘stele fixe’ deoarece de pe Pământ mişcarea lor 
de ansamblu nu era însoţită de o modificare a distan¬ 
ţelor relative dintre ele. Acestea erau prin urmare fixe, 
iar ele în ansamblu se aflau pe sfera cea mai exterioară 
a sistemului lumii, efectuând în douăzeci şi patru de ore 
o rotaţie completă în jurul Pământului. întrucât dis¬ 
tanţa până la ele era uriaşă, viteza periferică de rotaţie 
era şi ea uriaşă. Celeritatea sferei stelelor fixe era enor¬ 
mă. între sfera Lunii şi sfera Stelelor Fixe se desfăşu¬ 
rau, concentric,sfereleplanetelor Mercur, Venus, Soare 
(Soarele nu era o stea, pentru greci, ci o planetă), Mar- 
te, Jupiter şi Saturn. Cu totul, opt sfere concentrice, de 
fapt, omocentrice. Toată mişcarea din lume venea de la 
sfera Stelelor Fixe, care era dotată cu un „motor" unic, 

el însuşi nemişcat, etern, lipsit de părţi şi mărime, incor¬ 
porai şi fărăîntindere, numit de Aristotel Primul Mişcă¬ 
tor sau Dumnezeu. Mişcarea era transmisă de la Primul 
Mişcător către sfera pe care o comanda nu prin împin¬ 
gere ori tracţiune, cum susţinea Aristotel că se propagă 
orice mişcare între corpuri, ci aşa cum d o ri n ţ a îşi pune 
în mişcare obiectul. Astfel se punea în mişcare întreg 
angrenajul de sfere care se conţineau una pe cealaltă, 
printr-un mecanism de demultiplicare care iese din in¬ 
teresul argumentării noastre, aici. Nu vreau să intru nici 
în amănuntele referitoare la structura geometrică a aces¬ 
tor sfere, nici în cele privitoare la raportul care exista 
între mişcarea aparentă a planetei, aşa cum se vedea ea 
de pe Pământ, sub forma unui zigzag — de altfel cuvân¬ 
tul ‘planetă’ vine de la un participiu grecesc, care avea 
înţelesul de ‘rătăcitor’ (planetele erau, literal, ‘rătăci¬ 
toarele’) —, şi ce se întâmpla în mod real cu planeta 
respectivă, în sfera ei celestă. Aceste amănunte nu au 
importanţă pentru argumentul prezentei conferinţe şi, 
de aceea, vor fi lăsate deoparte. 

Până acum v-am prezentat cosmosul grec. El a con¬ 
stituit modelul de referinţă ştiinţific nu numai al lumii 
antice, ci şi al civilizaţiei creştine şi arabe. Sfinţii Părinţi 
au preluat modelul grecesc al universului sferic şi l-au 
combinat cu principii constrângătoare din creaţia bi- 

blică, iar arabii au combinat forma geometrică a aces¬ 
tui model cu o cosmologie neoplatonică. Civilizaţia 
creştină medievală (de tip latin) apreluat tot acest ames¬ 
tec, supunându-1 în plus unor noi constrângeri dogma¬ 
tice, careţineau de anumite elaborări ale teologiei creştine 
(de exemplu, angelologia ori amplasarea paradisu¬ 
lui). Dacămodelul cosmologic grec standard —cel care 
a supravieţuit şi a avut autoritate în tot Evul Mediu — e 
de găsit în cartea a doua din tratatul De caelo şi în cartea 
A (a douăsprezecea) a Metafizicii lui Aristotel, mode¬ 
lul cosmologic standard al creştinismului latin e de gă¬ 
sit în Summa Theologiae a lui Toma d’Aquino, care face 
sinteza atât a tuturor cunoştinţelor medievale privitoa¬ 
re la ştiinţa anticilor, cât şi a majorităţii rezervelor Sf. 
Părinţi faţă de ştiinţa păgânilor. Astronomia matema¬ 
tică, fireşte, e de găsit în alte lucrări. între cosmologia 
lui Aristotel şi, de pildă, astronomia lui Ptolemeu din 
Marea compunere matematică, Syntaxis sau Almages- 
ta, există tensiuni şi contradicţii insurmontabile. însă 
pentru cineva care nu-şi propune nici să facă tabele de 
măsurători, nici să calculeze mişcările planetelor, de¬ 
osebirea nu este importantă. Ce e mai semnificativ este 
că Dante însuşi nu o făcea, aşa că o vom ignora şi noi. 

Un lucru trebuie foarte apăsat subliniat: acela că mo¬ 
delul standard al cosmologiei antice a fost supus, în Evul 

Mediu, constrângerilor teologice ale dogmaticii creştine. 
Lui Aristotel, în Metafizica sa, îi era relativ uşor să con¬ 
cilieze un Dumnezeu definit în mod impersonal ca „gân¬ 
direa care se gândeşte pe sine" ori ca „primul motor 
nemişcat" cu geometria statică a sferelor omocentrice 
succesive. Divinitatea aşa-zicând supremă din Metafizi¬ 
ca lui Aristotel era un Dumnezeu inclus în lume, etern 
ca şi lumea. Or, acest lucru îi era inacceptabil dogmati¬ 
cii creştine, deoarece Dumnezeul creştin este un Dum¬ 
nezeu personal, transcendent în raport cu lumea, Creator 
al lumii şi susţinător permanent şi activ al ei, lume care 
nu este eternă, care a început cândva şi se va sfârşi când¬ 
va, şi peste care stă o ierarhie complexă de îngeri şi pu¬ 
teri. In plus, Dumnezeul creştin menţine lumea prin 
creaţia sa continuă, ceea ce înseamnă că el nu este exte¬ 
rior creaţiei sale, fără ca prin aceasta să-i fie, cumva, in¬ 
clus : ci îi este simultan şi centru şi conţinător. 

Ei bine, cum să conciliezi geometria limpidă a cos¬ 
mosului grec, dotat cu un Dumnezeu static şi imper¬ 
sonal, cu cerinţele impuse de prezenţa atotputernică a 
unui Dumnezeu care e şi ubicuu şi activ; şi liber de ori¬ 
ce necesitate şi plin de iubire; şi origine şi finalitate a 
oricărei creaţii; şi centru şi limită a lumii ? Unde să pui 
un astfel de Dumnezeu ? Şi unde să-i pui pe îngerii de¬ 
spre care a vorbitDionisie Areopagitul ? Unde s-ar pu- 


26 



tea afla, în modelul standard al grecilor, cetele îngereşti ? 
Unde s-ar putea afla aleşii Domnului, cei pe care Dum¬ 
nezeu i-a ales să se bucure în paradis de o fericire ne¬ 
limitată şi în timp, şi în substanţă ? La greci, exista numai 
cezura cosmologică: între lumea sublunară şi lumea ce¬ 
lestă. Toată lumea grecilor era vizibilă şi corporală. Lu¬ 
mea creştină era alcătuită însă şi din „văzute" şi din 
„nevăzute" (o spune Crezul); cerurile aveau un „fir¬ 
mament" sau o „tărie", care fusese pus de Dumnezeu 
în ziua a doua a Creaţiei pentru a despărţi „apele de 
sus" de „apele de jos"; şi aşa mai departe. Prin urma¬ 
re, alături de cezura cosmologică, universul creştin mai 
trebuia obligatoriu să aibă alte două cezuri: cezura în¬ 
tre văzute şi nevăzute (între corporale şi incorporale); 
ş i cezura între create ş i increate (între creatură şi Crea¬ 
tor). Unde erau toate acestea? 

E limpede că asemenea constrângeri nu puteau lăsa ne¬ 
schimbată geometria modelului standard. Sub presiu¬ 
nea acestor constrângeri teologico-cosmologice forma 
universului sferic, pe care medievalii l-au moştenit de 
la greci, a trebuit să se schimbe. 

Să urmărim aceste modificări pe una din foarte nu¬ 
meroasele reprezentări medievale ale sistemului lumii. 
Aceasta pe care o vedeţi este dintr-un Catalogus gloriae 
mundi, din 1529, datorat luiBarthelemy Chasseneux. în 
centru se vede o sferă, Pământul, intersectată schematic 
de cercurile tropicelor şi ecuatorului. în jur, potrivit fi¬ 
zicii aristotelice, sunt dispuse nişte brâuri concentrice, 
închipuind apa, aerul şi focul. După cum vedeţi, apa în¬ 
conjoară simetric tot pământul. După sfera focului ur¬ 
mează sferele sau, cum le spuneau medievalii, cerurile 

planetelor: 1. Cerul Lunii, 2 . Cerul lui Mercur, 3 . Ce¬ 
rul lui Venus, 4 . Cerul Soarelui, 5 . Cerul luiMarte, 6 . 
Cerul lui Jupiter, 7 . Cerul lui Saturn, 8 . Cerul stelelor 
fixe, 9 . Cerul cristalin, 10 . Cerul primului mişcător (Pri- 
mum Mobile) şi, înglobându-le pe toate, 11. Cerul Em¬ 
pireu — locul aleşilor şi al cetelor îngereşti, de unde 
Dumnezeu domneşte asupra întregii lumi. Faţă de mo¬ 
delul grec standard, în modelul creştin al lumii au apă¬ 
rut două sfere (ceruri) noi. Cerul Empireu, despre care 
se considera că este cerul creat de Dumnezeu în pri¬ 
ma zi a Creaţiei şi care avea funcţia de a marca cezu¬ 
ra între văzute şi nevăzute, corporale şi incorporale, şi 
de a oferi un loc cetelor îngereşti, aleşilor şi lui Dum¬ 
nezeu însuşi — dacă i se poate în genere atribui lui Dum¬ 
nezeu un loc! Şi Cerul cristalin, perfect diafan, translucid, 
care era adeseori identificat cu „tăria" pusă de Dum¬ 
nezeu între apele primordiale, în ziua a doua a Creaţiei, 
pentru a separa „apele de sus" de „apele de jos". Uneori, 
acest Cer era pus să preia de la greci funcţia de primum 
movens, alteori funcţiile erau separate, având astfel fie un 
sistem cu zece Ceruri, inclusiv Empireul, fie unul cu un¬ 
sprezece Ceruri, inclusiv Empireul. De la un autor la al¬ 
tul funcţiile atribuite acestor noi ceruri pot varia şi ceea 
ce un autor atribuie unui cer, altul atribuie altuia. De pil¬ 
dă, în anumite reprezentări ale sistemului lumii, cum este 

cea în nouă ceruri mobile şi unul imobil (Empireul), 
foarte populară şi aceasta în Evul Mediu, Cerul stele¬ 
lor fixe era identificat cu firmamentul, primul cer miş¬ 
cător era identificat cu cristalinul, iar Cerul Empireu era 
al zecelea. 

Că sunt zece ceruri mobile ori doar nouă este secun¬ 
dar. Dante însuşi a prezentat în viziunea sa un sistem al 
lumii cu zece ceruri, în car eprimum mobile este al nouălea 
(Cerul cristalin, diafan), iar Empireul este al zecelea. In¬ 
diferent că numărul cerurilor era zece ori unsprezece, ima¬ 
ginea lumii, în structura ei, era aceeaşi. Aşa arăta, cum o 
vedeţi în această imagine, reprezentarea despre lume — 
imago mundi — a Evului Mediu. 

Iată, pe pagina următoare, o altă imagine a universu¬ 
lui medieval, scoasă dintr-o Weltchronik de la sfârşitul 
secolului al XV-lea (1493). 

întâlnim aceeaşi schemă de construcţie: [cosmosul 
medieval] = [cosmosul grec] + [adaosul teologic creştin]. 
Acest tip de gândire este aditiv, paratactic; potrivit lui, 
sinteza se obţine prin însumare, iar progresul în viziu¬ 
ne este liniar. Cu totul altfel, cum vom vedea, a imagi¬ 
nat şi gândit Dante. Ceea ce este important pentru noi, 
deocamdată, este să înţelegem că această reprezenta¬ 
re a lumii era perfect familiară tuturor oamenilor in¬ 
struiţi din Evul Mediu şi că, aşa cum noi recunoaştem 

imediat harta României, când o vedem, tot aşa şi ei, când 
vedeau acest tip de reprezentări, recunoşteau imediat că 
este vorba de universul în care trăiesc, creaţie a lui Dum¬ 
nezeu. Ca să recunoaştem harta României, nu amănun¬ 
tele sunt importante, ci forma, contururile, frontierele; 
la fel stăteau lucrurile cu medievalii: o astfel de repre¬ 
zentare funcţiona ca o „stemă", ca o „emblemă" a to¬ 
talităţii lumii create. De îndată ce o zărea, orice medieval 
ştia despre ce este vorba — era vorba de lumea lui, de 
cosmosul său, de universul al cărui scop, prin voinţa 
lui Dumnezeu, este chiar el, omul medieval. 

Vă întreb: noi, modernii, avem o reprezentare fa¬ 
miliară a cosmosului nostru, în care să ne recunoaştem 
imediat, aşa cum medievalul se recunoştea în a lui ? La 
24 aprilie 1992 ziarele din toată lumea (nu ale noastre, 
fireşte) au reprodus o imagine a universului observa¬ 
bil, obţinută prin însumarea radiaţiei cosmice de fond 
venită spre noi din toate direcţiile spaţiului. De fapt, 
este o imagine sintetizată, nu o imagine directă — dar 
reprezentând structura vizuală obţinută prin înregis¬ 
trarea tuturor radiaţiilor care au ajuns până la noi din 
momentul Big-Bang-\Aui. Este, altfel spus, un instan¬ 
taneu : instantaneul universului, la momentul în care 
spaţiul se năştea şi înainte ca materia să se organizeze 
în stele şi galaxii. Diferenţele în culoareprovin din foar- 

te uşoare anizotropii ale radiaţiei primite, în funcţie de 
direcţie: exprimate în grade Kelvin, diferenţele sunt de 
doar plus/minus o zecime de miime de grad. Ceea ce ara¬ 
tă că ori încotro ne-am uita, în lume, vedem acelaşi lu¬ 
cru. Fapt, trebuie să recunoaşteţi, straniu. 

Ei bine, acest instantaneu oferă atât o imagine a în¬ 
ceputului nostru de lume, cât şi o sugestie privind na¬ 
tura spaţiului în care ne găsim. Ce vedem în această 
imagine este deopotrivă o privire spre capătul spaţial al 
lumii, cât şi una înspre începutul ei temporal. Iar infor¬ 
maţia cea mai preţioasă privind natura spaţiului vine 
din uniformitatea remarcabilă a radiaţiei pe care o pri¬ 
mim din toate direcţiile. Vom vedea spre finalul con¬ 
ferinţei de ce. Deocamdată, să reţinem că lumea în care 
trăim este aşa făcută, încât oriunde am privi, părem a 

ne uita în acelaşi punct. în acelaşi timp, noi astăzi ştim 
sigur că orice obiect cosmic am privi, el se îndepărtează 
de noi cu o viteză care creşte proporţional cu distanţa 
la care se află (adică universul este în expansiune) şi 
că nu putem vedea nimic care să fie mai ‘vechi’ de 
douăzeci de miliarde de ani-lumină. Ceea ce sugerează 
că lumea s-a născut brusc acum douăzeci de miliarde de 
ani-lumină şi că noi ne aflăm în centrul ei. Ca să elimi¬ 
năm sugestia geocentrică, în care nu mai credem, putem 
face faţă datelor de observaţie numai presupunând că uni¬ 
versul are forma unui spaţiu sferic: o sferă a cărei suprafaţă 
este nu plană, ca la sfera obişnuită, ci tridimensională, cum 
este cazul hipersferei de dimensiune 3: numai în acest caz 
orice punct al sferei poate fi conceput ca un centru. în- 
tr-un sens, putem spune că această minge de rugbi re¬ 
prezintă „urma" vizuală a formei universului nostru, aşa 
cum ne este ea furnizată de ştiinţa, teoriile şi aparatele 
noastre de măsură. Fireşte, dacă ne-am uita la cer cu 
ochiul liber, nu am vedea aşa ceva. Imaginea din 24 apri¬ 
lie 1992 este una construită, la fel cum şi familiara ima¬ 
go mundi a medievalului era o imagine construită. Doar 
că medievalul se recunoştea în ea, în timp ce noi, moder¬ 
nii, nu avem un familiar cosmologic în care să ne mai re¬ 
cunoaştem. Văzând imaginea din 24 aprilie 1992, nici unul 
dintre noi nu va putea exclama, în mod spontan — asta 
este lumea mea ! Cu toate acestea, aşa arată universul 

nostru, din punctul de vedere al ştiinţei moderne. Uni¬ 
versul nostru ne este însă străin. Străin şi ştiinţific. Străin 
— pentru că ştiinţific ? Nu. Al medievalilor, deşi şi el şti¬ 
inţific (potrivit ştiinţei timpului lor), era în acelaşi timp 
şi religios — şi, pentru că era religios, era familiar. Lu¬ 
crul care vă invit să vă pună pe gânduri este acela că noi, 
modernii, nu avem o imago mundi prin care să ne re¬ 
prezentăm lumea — este ca şi cum, de când am uitat de 
Dumnezeu, lumea noastră a încetat să mai aibă un chip. 

Ei bine, în mod extrem de semnificativ, pentru a re¬ 
vela deosebirile esenţiale dintre imago mundi medie¬ 
vală şi forma veritabilă a lumii lui Dante trebuie făcut 
acelaşi demers intelectual precum acela necesar în vede¬ 
rea înţelegerii cu adevărat a ‘mingii de rugbi’ a universu¬ 
lui nostru. Rapid spus, acest demers intelectual constă în 
trecerea de la reprezentările mentale ale geometriei pla¬ 
ne la cele specifice geometriei sferice. 

înainte de a merge mai departe, să mai aruncăm o dată 
o privire asupra imaginii medievale a lumii. Este lumea, 
aşa cum o înţelegeau şi vizualizau contemporanii lui 
Dante (nu vă împiedicaţi de faptul că imaginile pe care 
mi-am sprijinit argumentaţia sunt de la începutul se¬ 
colului al XVI-lea: reprezentările medievale despre 
lume nu înregistrează nici o modificare importantă în¬ 
tre secolele al XlII-lea, când se articulează ştiinţific, şi al 
XVII-lea, când dispar din lumea cultă): structura rămâ- 

ne aceeaşi — o succesiune de zece (sau unsprezece) sfe¬ 
re concentrice, cuprinzând cele nouă sfere ale Lunii, lui 
Mercur, lui Venus, Soarelui, lui Marte, lui Jupiter, lui Sa¬ 
turn, stelelor fixe şi Cerului cristalin, având în centrul 
lor Pământul (înconjurat de trei pături sferice de apă, de 
aer şi de foc —în zona sublunară) şi, la extremitate, Em¬ 
pireu), unde îngerii, sfinţii, aleşii şi Dumnezeuînsuşiîşi 
au locaşul (afirmaţie improprie pentru toate entităţile care, 
fiind imateriale, trebuie să fie deci şi a-spaţiale). 

Tot aşa ar fi trebuit să arate lumea lui Dante, cum este 
această imagine de Weltchronik, dacă Dante nu ar fi fost 
Dante, adică autorul Divinei Comedii şi în special al ul¬ 
timelor cânturi din Paradisul. Să vedem, acum, ce a vă¬ 
zut Dante mai mult decât ştia de la contemporanii săi. 
Să vedem deosebirea dintre modelul medieval standard 
al lumii şi lumea lui Dante, aşa cum arăta ea cu adevărat. 

Vom intra în lumea lui Dante cu o gravură din şcoa¬ 
la florentină, executată cândva între 1465 şi 1480. 

Personajul din centrul imaginii este Dante. El are în 
mâna stângă o carte deschisă, pe foile căreia se poate citi, 
scris continuu şi nu foarte corect, „Nel mezzo del cam- 
min di nostra vita mi ritrovai" (de fapt doar ‘ritro’, nu 
‘ritrovai’) — sunt primele versuri din Divina Comedie. 
Cu mâna dreaptă, Dante ne arată o despicătură a pămân¬ 
tului, în care se află câţiva draci şi câteva trupuri nude, 
de condamnaţi la chinurile veşnice. Personajul urât, res- 


37 




pingător şi înaripat, al cărui cap se iţeşte în partea supe¬ 
rioară a scobiturii infernale, este Lucifer: Satan, Diavo¬ 
lul. în spatele lui Dante se vede Muntele Purgatoriu, cu 
cele şapte brâuri sau cornişe, care se termină sus cu o gră¬ 
dină unde cei care o populează nu mai sunt, în fine, con¬ 
torsionaţi de tot felul de cazne. Este vorba de paradisul 
terestru, punctul de pe Pământ care se află cel mai aproa¬ 
pe de Ceruri. Dincolo de acesta, deasupra, vedem nişte 
arcuri de cerc de curbură mică (rază mare), ca de por¬ 
tativ arcuit concav: pe liniile portativului celest putem 
distinge simbolul Lunii, al unor stele (greşit plasate) şi, 
chiar deasupra cupolei domului, simbolul Soarelui — 

acest portativ curbat ilustrează un fragment din sferele 
universului grec. Totul în reprezentare plană. 

Dante, cum vedeţi, nu se află în cetate, ci în afara ei — 
după cupolă şi turnul de alături recunoaştem imediat ce¬ 
tatea Florenţei, cu mândriile ei arhitectonice: cupola lui 
Brunelleschi de la Santa Maria del Fiore şi Campanila lui 
Giotto (terminată de Talenti). Dante se află în afara por¬ 
ţilor cetăţii, pentru că a fost un eailat. Vă rog remarcaţi ana¬ 
cronismul : Dante se află în decorul unor construcţii 
care au apărut sau au fost terminate după moartea sa. 
Asta pentru că ne aflăm într-o epocă situată cronolo¬ 
gic înaintea naşterii conştiinţei istorice. 

Dacă ne ridicăm acum la mare înălţime, pentru a pu¬ 
tea cuprinde dintr-o singură ochire întreg Pământul, 
vom vedea, cu ochii unui exeget medieval al lui Dante, 
ceva foarte asemănător figurii din pagina următoare, scoa¬ 
să dintr-un comentariu de tip „locul, forma şi mărimea 
Infernului lui Dante“ de la 1544 — datorat lui Giambul- 
lari. „Pădurea întunecată", prin care Dante va intra sub 
pământ, pentru a-şi începe călătoria în Infern, se află în 
stânga Ierusalimului (dinspre privitor). Diametral opus 
sub Ierusalim, în emisfera sudică, se află Muntele Pur¬ 
gatoriu. între aceste puncte terestre extreme, în centrul 
Pământului (şi al întregii lumi materiale), în vârful co¬ 
nului care adăposteşte infernul, se află Lucifer. Infernul 
este asemenea unei pâlnii care absoarbe oamenii din zona 


Pier Francesco 
Giambullari, De'lsito, 
fârma & misure, dello 
Infdmo di Dânte, 1544 


39 



Arco ici vota Mi iglio 3 4 o 4* 






climelor locuite şi îi evacuează, precum o hazna, în eva¬ 
cuarea sa, unde se află îngerul căzut, Lucifer. Acolo, în 
Lucifer, toate lucrurile rele îşi capătă fundătura lor. 

Să intrăm, acum, în materia Divinei. Vreau să facem 
o parcurgere foarte rapidă a celor trei regiuni, Infernul, 
Purgatoriul, Paradisul, ca şi cum am consulta un ghid 
turistic, pentru a ne opri în final mai mult la Cânturile 
XXVII şi XXVIII din Paradisul, deoarece în ele e con¬ 
figurat răspunsul la întrebarea conferinţei mele — cum 
arăta cu adevărat lumea lui Dante ? Am ales pentru aceas¬ 
tă parcurgere rapidă —un curriculum Comoediae, aşa-zi- 
când — ilustraţiile la Divina Comedie imaginate de 
Phoebe Anna Traquair, în 1890. Phoebe Anna Traquair, 
născută în 1852 şi moartă în 1936, a fost principala ani¬ 
matoare a grupului de artişti „Arte şi Meserii" din Edin- 
burgh. A făcut pictură de şevalet, broderie, înluminură, 
legătorie de cărţi, smălţuire, decoraţie murală. în perioa¬ 
da ei de maximăînflorire, când a avut expoziţii peste tot 
în lume, Phoebe Anna Traquair a publicat un număr de 
douăzeci şi unu de ilustraţii la Divina Comedie. 

Femeile savante sunt foarte prezente în comentari¬ 
ile la Dante. Cea mai bună carte de iniţiere în rapor¬ 
turile lui Dante cu astronomia pe care o cunosc aparţine 
unei femei. Cartea se numeşte Dante and the EarlyAs- 
tronomers şi a apărut în 1913, iar autoarea este Mary Ac- 

worth Orr. în cercurile astronomice, Orr este aminti¬ 
tă în chip de colaboratoare a soţului ei, John Evershed 
(care a condus Observatorul Kodaikanal din India, la 
începutul secolului al XX-lea), pentru observaţiile pri¬ 
vind activitatea solară. în cercurile danteşti, amintirea 
ei este însă mult mai vie, datorită cărţii pe care a dedi- 
cat-o, ca ‘diletantă’ (iau acest cuvânt nu în sensul său 
curent, de amatorism prost, ci în sensul de persoană care 
se dedică din iubire unui obiect de studiu care îi adu¬ 
ce o desfătare particulară), astronomiei din Dante. O 
femeie de mare talent şi extraordinar de învăţată. 

Să-l însoţim deci pe Dante, răsfoind ilustraţiile pe care 
ni le-a dăruit Phoebe Anna Traquair. Vedem foarte ra¬ 
pid succedându-se, pe aceeaşi imagine, ca în benzi de¬ 
senate (de fapt, o veche tehnică paleolitică), pădurea 
întunecată, pantera, leul, lupoaica, întâlnirea salvatoa¬ 
re cu Vergiliu — ghidul lui Dante prin infern şi o par¬ 
te din purgatoriu. Vine apoi Poarta infernului, Vestibulul 
infernului. Imediat, primele două Cercuri: Limbul şi 
Desfrânaţii. în centru se vede o schemă generală a In¬ 
fernului, în care sunt figurate cele nouă cercuri infer¬ 
nale, bolgii, terminate cu marele tartor, Lucifer. Veţi 
vedea mai încolo cu ce se regalează acesta la prânzul per¬ 
petuu la care a fost condamnat şi la care i-a condamnat 
pe alţii. Forma generală a infernului, în viziunea Annei 
Traquair, este cea a unui zigurat răsturnat. 

Dante, Intemo, VI—VIII 


Dante, Infemo, IX-XI 

Urmează Cercurile al treilea (lacomii), al patrulea 
(avarii şi risipitorii) şi al cincilea (furioşii). 



Până aici au fost nestăpâniţii, incontinenţii. De acum 
înainte, Dante şi Vergiliu pătrund în cetatea Di te, unde 
îi întâmpină, în Cercul al şaselea, ereticii. 

Mai departe, pătrundem în Cercul al şaptelea, care 
are trei brâuri: violenţii împotriva aproapelui (ucigaşii 
şi tâlharii); violenţii împotriva propriei persoane (sinu¬ 
cigaşii şi risipitorii propriilor averi); violenţii împotri¬ 
va divinităţii (nelegiuiţii), a naturii (sodomiţii) şi a 
îndeletnicirilor umane (cămătarii). Nu pot zăbovi asu- 

pra întâlnirilor cu centaurul Chiron ori asupra descrie¬ 
rii monstrului Gerion, care îi va duce pe Dan te şi Ver- 
giliu în Malebolge — Dante este plin de amănunte 
surprinzătoare şi pline de interes. 

Cercul al optulea, numit Malebolge, are forma unui po¬ 
diş în pantă descendentă, care, prin intermediul a zece văi 
înfăşurate concentric, se deschide spre un enorm puţ, pă¬ 
zit de giganţi. Aici sunt pedepsite fraudele comise împo¬ 
triva oamenilor care nu au avut încredere în cel care i-a 
înşelat: seducătorii, simoniacii, ghicitorii, delapidatorii, ipo¬ 
criţii, hoţii, sfătuitorii de rele, intriganţii, falsificatorii. 


Traquair, Dante, 
lllustrations, p. xxvii 
Dante, Infemo, 
XVIII-XXX 


45 









Traquair, Dante, 
lllustrations, p. xxxi 
Dante, Infemo, 
XXXI-XXXIV 

Urmează acum Puţul giganţilor: se vede, în stânga, 
dosul unui gigant înlănţuit (Fialte, cel care l-a înfrun¬ 
tat pe Zeus), iar în dreapta un alt gigant, care îi depu¬ 
ne uşurel pe cei doi în primul brâu din Cercul al IX-lea 
— cum tălmăceşte Eta Boeriu: „în fund ne-o duce, un- 
de-i deasă zgura". După puţul giganţilor, urmează Cer¬ 
cul al nouălea, împărţit în patru zone (brâuri) — aici 
sunt pedepsite fraudele comise împotriva unor oameni 
care s-au încrezut în cel care i-a înşelat: aici ispăşesc 
trădătorii rudelor, trădătorii patriei, trădătorii oaspe¬ 
ţilor, trădătorii binefăcătorilor. 

Fireşte, în centrul imaginii se află Lucifer, trădă¬ 
torul prin excelenţă, care macină în cele trei guri ale 
sale pe alţi trei faimoşi trădători impardonabili: Iuda, 
vânzătorul lui Hristos; Brutus şi Cassius, ucigaşii lui 





Uitaţi-vă cu atenţie la această făptură schimonosită, 
aflată în centrul lumii materiale: 

este îngerul superb, Lucifer, purtătorul de lumină, cel 
care, cum spune Dante, fusese o „culme a frumuseţii" 
şi care, în nici douăzeci de secunde de la începutul 
Creaţiei, a căzut. Iată-1 acum prăbuşit, arătând lumii 
trei chipuri, un fel de schimonosire a Treimii, de altă 
culoare fiecare: o faţă roşie ca ura, alta galbenă şi de- 

colorată ca neputinţa, cealaltă neagră precum întune¬ 
ricul ignoranţei. Fireşte, dumneavoastră nu puteţi ve¬ 
dea aici, în desenele lui Phoebe Anna Traquair, care 
sunt alb-negru, aceste culori. Ele sunt însă în Dante. 
Prin aripile golaşe ale lui Lucifer, semănând unor aripi 
de liliac, bat trei vânturi reci şi pline de răutate, cores¬ 
punzând celor trei înclinări spre păcat — excesul, vio¬ 
lenţa şi minciuna. întreg Cocitul îngheaţă când acestea 
suflă. Agăţându-se de perii îngheţaţi şi îmbârligaţi ai 
lui Lucifer, folosindu-se de hârtoapele şi crevasele pie¬ 
lii acestuia — gândiţi-vă că acest trup monstruos mă¬ 
soară ceva mai mult de un kilometru —, Dante şi 
Vergiliu coboară de-a lungul corpului Satanei. 

Şi acum se întâmplă ceva deosebit de important pen¬ 
tru argumentul conferinţei mele. Când Dante şi Ver¬ 
giliu ajung în dreptul şoldului sinistrului înger căzut, 
drumul lor intersectează Centrul Pământului. Şi în acest 
moment, în acest loc — quelpunto — se produce o in¬ 
versiune. Dante nu îşi dă seama imediat de ea. Când se 
uită spre Lucifer, el se aşteaptă să îl vadă în faţă, ca până 
atunci, dar îl descoperă deodată în spate, cu tălpile în 
sus şi capul în jos. Vergiliu şi Dante, tot înaintând, deşi 
continuă să coboare, încep deodată să urce — spre emis¬ 
fera sudică, unde se află Muntele Purgatoriului. De aici, 

prin Paradisul Terestru, vor sui mai apoi la Empireu, 
străbătând sferele celeste, dar nu înainte de a mai fi tre¬ 
cut printr-un punct de inversiune, pe care îl voi sem¬ 
nala atunci când vom ajunge cu excursia noastră acolo. 

Acesta, vă semnalez, este primul punct de inversiu¬ 
ne din Divina Comedie — când Dante şi Vergiliu trec 
prin Centrul Pământului: un punct în care sensul în 
jos se inversează şi devine sensul în sus, fără ca ei să fi 
schimbat direcţia deplasării — acest lucru este foarte 
important. II vom regăsi, neschimbat, la trecerea de la 
Cerul al LX-lea la Empireu, unde cele noua sfere ma¬ 
teriale şi vizibile, care se învârtesc în jurul Pământului, 
se oglindesc inversat în cele nouă cete îngereşti, care se 
rotesc în jurul ‘punctului’ divin, Dumnezeu. Ca să în¬ 
ţelegem cu adevărat cosmosul lui Dante, trebuie să acor¬ 
dăm toată atenţia acestor puncte de inversiune. 

Să trecem mai departe în revistă, rapid, etapele Pur¬ 
gatoriului, unde Vergiliu şi Dante pătrund după ce ies 
la suprafaţa Pământului, în emisfera sudică, la poalele 
Muntelui Purgatoriului. în stânga se vede îngerul-ghid, 
care aduce noi suflete, iar în dreapta îi vedem pe cei doi 
întâlnindu-se cu Cato din Utica, cel care şi-a luat via¬ 
ţa pentru libertate şi care acum păzeşte insula Purga¬ 
toriului, după ce, ni se dă de înţeles, Hristos însuşi l-ar 

fi scos din Limb şi adus aici. Iubirea lui Hristos pentru 
un sinucigaş virtuos este, nu mă pot abţine să o spun, ad¬ 
mirabilă. Suntem în Antepurgatoriu. 

Aici Dante se întâlneşte cu Casella, cu Belacqua şi 
cu Sordello, despre care ştiţi, cu siguranţă, din poemul 
Sordello al lui Robert Browning. în timpul primei nopţi 
petrecute în Purgatoriu, Dante a fost transportat peste 
prăpastia care separă Antepurgatoriul de Muntele Pur¬ 
gatoriu,ajunge la Poarta Purgatoriului, iar la trecerea prin 
Poartă i se imprimă pe frunte cele şapte „P“ -uri. Astfel 

însemnat, Dante pătrunde în primul brâu al Purgatoriu¬ 
lui, unde se află trufaşii. 

Cu totul, sunt şapte brâuri ale Purgatoriului. în brâul 
al doilea sufletele se curăţă de patima invidiei, în brâul 
al treilea sufletele se vindecă, prin cazne şi penitenţă, de 
patima mâniei. în brâul al patrulea se află nepăsătorii, 
în al cincilea zgârciţii şi risipitorii, în al şaselea laco¬ 
mii, în al şaptelea ispăşesc sufletele desfrânaţilor ori ale 
celor care nu s-au putut stăpâni. Cu totul, Muntele Pur¬ 
gatoriu e împărţit astfel: primele trei brâuri corespund 
sufletelor care au iubit răul; un brâu, al patrulea, este 
al sufletelor care au iubit prea puţin binele veşnic; iar 
ultimele trei brâuri sunt ale celor care au iubit prea mult 
lucrurile pământeşti. 

O altă inversiune, faţă de Infern, în ansamblul său, 
apare în Purgatoriu. Dacă în Infern spirala coborârii este 
orientată spre stânga, în Purgatoriu, spirala ascensiunii 
este orientată spre dreapta. Pe de altă parte, ‘gravitaţia’ 
păcatelor, proprie Infernului, este transformată, în Pur¬ 
gatoriu, într-o ‘levitaţie’ a sufletelor, care sunt atrase 
ascensional spre Dumnezeu: implicit, iar acest lucru 
este esenţial, timpul este inversat — scurgerea lui se face 
nu spre moarte şi distrugere, ci spre viaţă şi renaştere. 
Avem astfel a doua inversiune remarcabilă: trecerile de 
nivel se fac, la Dante, prin inversiune. Acest principiu 

îi va permite în cele din urmă să ofere un mijloc de a 
vizualiza întregul lumii sale, parte văzută şi parte ne¬ 
văzută împreună, nu separat. 

în vârful Muntelui Purgatoriu se află Paradisul Te¬ 
restru, care — aflăm din dialogul lui Dante cu Matelda, 
personaj misterios despre care unii cred că ar repre- 
zenta-o pe Giovanna, tânăra care o însoţea pe Beatri- 
ce atunci când Dante a întâlnit-o întâia dată şi care era 
iubita lui Guido Cavalcanti, prietenul său cel mai bun, 
tânără p care Botticelli ar fi reprezentat-o în superba 
„Primavera“de la Villa di Castello sub chipul Florei 



Dante, Purgatorio, 
XXVIII, 76-140 

Kathryn Lindskoog, 
„Spring In Purgatory: 
Dante, Botticelli, 

C. S. Lewis, and 
ALostMasterpiece" 

Traquair, Dante, 
lllustrations, pp. lix 
Dante, Purgatorio, 
XXVII, 67 - XXVIII 


rifatto, spune Dante 
— ceea ce înseamnă 
reclădit, refăcut 


— posedă o floră non-terestră şi nu se mai supune fi¬ 
zicii sublunare. Curenţii de aer din Paradisul Teres¬ 
tru sunt formaţi chiar de rotirea sferelor cereşti, apa 
izvoarelor nu e alimentată de ploi, iar seminţele vege¬ 
taţiei sunt necunoscute pe Pământ. In totul, Paradisul 
Terestru este gândit de Dante ca un fel de anticameră 
a Paradisului Celest. 

Locul este descris ca unlocusamcenus, văzut prin ima¬ 
ginile unui suflet care nu mai cunoaşte patima şi frica. 
Dante poate vedea ceea ce i se înfăţişează ochilor, nu¬ 
mai şi numai deoarece sufletul său este din ce în ce mai 
curat, gata să urce la stele. Matelda, probabil un simbol 
al discernământului, îl cufundă în două râuri sfinte: în 
Lete, pentru a uita păcatul, şi în Eunoe, pentru a-1 face 
capabil să dobândească harul dumnezeiesc. 

Abia după aceste două abluţiuni poate Dante să se 
desprindă de zona sublunară şi să treacă în Paradis, 
adică în zona celestă. Firea sa ‘normală’, prin aceste ablu¬ 
ţiuni, a fost îmbunătăţită: a fost făcută capabilă să trea¬ 
că de o barieră ontologică, pe care, în mod normal, nici 
un om în carne şi oase nu o poate trece. Faptul este ex¬ 
plicit semnalat de Dante, atunci când, după ce se scu¬ 
fundăm râul Eunoe, ne spune că este „ca nou, asemenea 
plantei tinerele când nouă creşte-n noul său veşmânt" 

— curat, gata să urce la stele. E important să înţelegem 
că Dante, pe măsură ce urcă, vede din ce în ce mai bine 

— de aceea Beatrice, de pildă, îi apare tot mai străluci¬ 
toare : pentru că în mintea lui străluceşte tot mai vizibil 
‘eterna luce’. 

Un alt exemplu. întrebat de Marco Lombardul, în 
Brâul al treilea al Purgatoriului, ce este şi ce caută prin¬ 
tre sufletele de acolo, Dante răspunde că el se îndreaptă 
spre palatul Domnului, spre cer, urmând o cale — „acum 
de mult ne-ndătinată“, spune frumos Coşbuc; „cum nici¬ 
când n-a fost şi nu-i“, spune ca-n basme Eta Boeriu — 
/«or del moderno uso, spune, foarte tehnic şi precis, Dan¬ 
te: urmând o cale în afară de uzul modernilor. Este vor¬ 
ba de posibilitatea de a ajunge în cerul lui Dumnezeu în 
carne şi oase (cu scutecele cărnii pe suflet — spune Coş¬ 
buc, traducând „faşele“, „bandajele" lui Dante), posibi¬ 
litate care, în Antichitate, îi fusese acordată lui Pavel. 

Dante părăseşte Paradisul terestru la amiază şi in¬ 
tră în cer în amiaza permanentă a paradisului ceresc — 
giorno a giorno aggiunta —, unde drumul său nu va mai 
fi întrerupt de nopţi, ca în Purgatoriu. 

Sub aceste auspicii Dante străbate prima mare ce¬ 
zură cosmologică a lumii pe care o descrie în Divina 
Comedie : cezura care desparte lumea sublunară de lu¬ 
mea celestă; lucrurile supuse timpului distructiv, de lu- 


Dante, Purgatoriul 
(Coşbuc), XXXIII, 
143-145 


Beatrice îi explică 
acest lucru 
în Paradiso, V, 7-9 


Dante, Purgatorio, 
XVI, 42 


Dante, Purgatoriul 
(Coşbuc), XVI, 37 

Toma d'Aquino, 
Summa theologiae, I, 
qu. 60, art. 4 


Traquair, Dante, 
lllustrations , p. Ixxi. 
Dante, Paradiso, 

I - V, 92 


crurile supuse timpului care întreţine eternitatea. Dan¬ 
te, la străbaterea primei cezuri cosmologice, schimbă 
registrul temporal şi schimbă domeniul ontologic: din 
lumea celorpatru elemente (pământ, apă, aer, foc), tre¬ 
ce în lumea elementului netrecător, imarcesibil. Suntem 
în continuare în zona lucrurilor vizibile şi corporale, dar 
acestea, spre deosebire de lucrurile vizibile şi corpora¬ 
le din lumea sublunară, nu mai sunt supuse stricăciu¬ 
nii timpului. In termenii lui Toma d’Aquino, care a fost 
una din sursele de referinţă esenţiale ale viziunii lui 
Dante, ceea ce se schimbă când trecem de la un regim 
ontologic la altul este luminozitatea lucrurilor, raportul 
dintre luminozitatea şi transparenţa lor. Pe de altă par¬ 
te, nu pierdeţi din vedere faptul că Dante, pe măsură 
ce urcă, vede din ce în ce mai bine: cum vă semnalam 
mai devreme, întreaga lui fire se îmbunătăţeşte progre¬ 
siv. De aceea Beatrice, care îl ghidează începând cu Pa¬ 
radisul Terestru, îi apare, pe măsură ce el devine tot 
mai transparent pentru virtute, adică mai puţin păcă¬ 
tos, tot mai strălucitoare: şi asta deoarece, cum v-am 
spus, reluându-i spusa, în mintea lui străluceşte tot mai 
vizibil eterna luce. 

De acum înainte Dante nu va mai fi însoţit de Ver- 
giliu. în acest loc, situat suficient de sus faţă de lumea 
propriu-zis terestră, Vergiliu nu mai poate continua 

Dante, Paradisul 
(Boeriu), XXXI, 
112-114 


Dante, Purgatoriul 
(Coşbuc), VI, 44-45; 
„che lume fia tra ’l vero 
e Io ’ntelletto" (Dante, 
Purgatorio, VI, 45) 


să îl ghideze pe Dante (o vreme, mai continuă totuşi 
să îl însoţească, daV tăcut), deoarece, în ciuda excelen¬ 
ţei „marii umbre", el rămâne totuşi un păgân nebote¬ 
zat. Locul său va fi luat de Beatrice, care îl va conduce 
pe Dante de aici până în pragul contemplării Sfintei 
Treimi, în punctul cel mai inefabil al lumii — de unde 
Dante va fi preluat de către sfântul Bernard din Clair- 
vaux, cel care îi va spune memorabilele cuvinte, valabile 
la fel de mult azi, pe cât erau şi pe vremea lui Dante: 
„Ce-i fericirea n-ai să pricepi dacă priveşti în jos.“ 
Filozofic şi teologic vorbind, Vergiliu este lumina 
naturală a raţiunii, neasistată de divinitate: cu ajutorul 
acestei facultăţi sufleteşti putem străbate Pământul, in¬ 
fernul şi o parte din purgatoriu, dar nu ne putem aven¬ 
tura mai sus. Staţiu, care îl însoţeşte pe Dante o parte 
din Purgatoriu, alături de Vergiliu, simbolizează şi el 
raţiunea naturală a omului, însă iluminată de adevărul 
divin: de pildă, Staţiu îi explică lui Dante lucruri pe care 
Vergiliu nu le poate explica. La rândul său, lui Staţiu îi 
rămân inaccesibile anumite taine, pe care însă le poate 
lămuri următoarea călăuză a lui Dante, Beatrice, care 
simbolizează ceea ce, într-o faimoasă definiţie dată de 
Vergiliu, reprezintă „acea conducatrice ce dă ’ntre min¬ 
te şi-adevăr lumină", „lumina dintre adevăr şi minte". 
Pătrundeţi-vă de frumuseţea exactă a acestei definiţii: 

‘agăţarea’ lui Dan te 
de ochii Beatricei 
constituie principala 
temă iconografică a 
ilustraţiilor lui Botticelli 

Botticelli, Divina 

Dan te, Paradiso, 
II-III 

Dante, Paradiso, 
V-VII 

Dante, Paradiso, 
VIII - IX 


Traquair, Dante, 
lllustrations, p. Ixxix. 
Dante, Paradiso, 

X - XVIII, 47 

Dante, Paradiso, 

XIV — XVII, 51 


Dante, Paradiso, 
XIV, 112-117 


Beatrice este mediul prin care se răspândeşte lumina 
dintre adevăr şi minte. Dante va parcurge în¬ 
tregul paradis tras în sus de Beatrice, el agăţându-se la 
propriu de ochii ei, care fixează mereu lucrurile cele 
mai divine. Prin ochii Beatricei, oglindiţi în ei — fo¬ 
losesc înadins aici cuvântul ‘oglindire’, pentru că el va 
fi cheiaînţelegerii primei decade din Cântul al XXVIII-lea 
—, va putea Dante să primească întreaga realitate vi¬ 
zuală a lumii nevăzute. 

Să revenim însă la alergarea noastră de-a lungul Di¬ 
vinei Comedii. în primul Cer, al Lunii, se află sufletele 
celor care nu şi-au ţinut promisiunile. în cel de al doi¬ 
lea, al planetei Mercur, Dante pune sufletele active şi am¬ 
biţioase, urmate, în Cerul planetei Venus, de sufletele 
iubitoare, îndrăgostite, afectuoase. Urmează Cerul Soa¬ 
relui, în care se află sufletele înţelepte — sub forma a două 
cununi de sfinţi şi filozofi, dominicanii şi franciscanii. 

Iar în Cerul planetei Marte, al cincilea, se află sufle¬ 
tele luptătorilor, martirilor, duhovnicilor şi războinici¬ 
lor. Sufletele acestora, strălucind cu lumini mai aprinse 
ori mai stinse, precum miriadele de lumini care alcătuiesc 
Calea Lactee — despre care Dante ne spune că se văd în 
lumină asemenea firicelelor de praf când raza de soare 
pătrunde în cameră —, formează o cruce greacă, cu bra¬ 
ţe egale, înscrisă în marea sferă orbitală. 

Ajuns acum în Cerul lui Jupiter, al şaselea, Dante vede 
sufletele celor drepţi, grupate laolaltă sub forma unei 
enorme Acvile cereşti, care vorbeşte din toate sufletele 

Traquair, Dante, 
lllustrations, p. Ixxxvii 
Dante, Paradiso, 
XXII, 102-XXIII 


care o alcătuiesc într-un singur glas, deşi fiecare voce e 
distinctă. Nu e pic de colectivism aici, atenţie: Acvila 
simbolizează armonia lumii întemeiată pe dreptate. 
Aceste suflete sunt strălucitoare, ca rubinul. Regele Da- 
vid, de pildă, străluceşte din pupila Acvilei, iar Traian, 
Ezechia, Constantin cel Mare, Wilhelm al II-lea al Si- 
ciliei şi Rifeu, apărătorul Troiei, alcătuiesc sprâncea¬ 
na acvilei. Şi aşa mai departe. Sunt multe amănunte 
surprinzătoare în Divina Comedie. 

Mai sus, în Cerul planetei Saturn, al şaptelea, se află 
sufletele contemplative, pe care Dante le compară cu 
flăcările: acestea urcă şi coboară pe o scară uriaşă. Este 
scara lui Iacob din Facerea 28, despre care dintr-un 
pasaj din Paradisul aflăm şi că merge de la Pământ 
până în Empireu şi că îngerii sunt mereu ciorchini pe 
trepte şi că rămâne nefolosită de oameni nu pentru că 
ar fi interzisă, ci pentru că nimeni nu mai râvneşte să 
o suie. 

Ajungem acum în Cerul al optulea, cerul stelelor 
fixe, unde se celebrează continuu triumful Bisericii lui 
Hristos. Lui Dante îi sunt examinate virtuţile teolo¬ 
gice, acele virtuţi care îi asigură omului legătura cu divi¬ 
nitatea : apostolul Petru îi examinează credinţa, apostolul 
Iacob speranţa, iar apostolul Ioan iubirea. 

î n fine, ajungem în zona de cel mai mare interes pen¬ 
tru noi, Cerul al IX-lea, dar, surpriză!, lucru nu chiar 
curios (veţi vedea imediat de ce), acesta nu a mai fost 





figurat de ilustratoarea noastră, care, altminteri, a dove¬ 
dit multă grijă pentru amănuntul cel mai ascuns, în fal¬ 
dul somptuos al aluziilor savante ale lui Dante. Phoebe 
Anna Traquair şi-a încheiat ciclul cu această imagine, 
pe care o vedeţi acum. 

Vedeţi cum Cerul al IX-lea, Cerul cristalin sau dia¬ 
fan, cel care pune în mişcare toată lumea corporală, este 
doar notat în dreapta jos, aici, fără a fi în vreun fel fi¬ 
gurat vizual. Acesta este un neajuns important, pentru 
că Dante era un vizual, iar viziunile sale, dacă sunt co¬ 
rect citite, trebuie să poată fi reprezentate sub forma 
unei imagini. Altfel e sigur că nu sunt bine interpreta¬ 
te. Acest criteriu, la Dante, este absolut. 

în stânga jos este arătată succesiunea Cerurilor, mar¬ 
cată cu diferite simboluri, care nu îmi sunt toate lim¬ 
pezi. în schimb, pe acest desen este amplu figurat Cerul 
al zecelea, Cerul Empireu, unde se află cele nouă cete 
îngereşti (aici figurate ca o învălmăşeală circulară), Roza 
Cerească şi Sfânta Treime, şi unde Traquair l-a pus pe 
Judecătorul Lumii să stea pe un jilţ. 

în ciuda reprezentării imperfecte, există chiar şi aici 
consemnat un important element de discontinuitate în- 
«re primele opt Ceruri (figurate în desen, cu absenţa 
celui de al nouălea) şi Cerul Empireu: se produce o in¬ 
versiune de centru. Urmând o tradiţie care urcă până 


Traquair, Dante, 
lllustrations, p. xc 

XXIV—XXIII 

Dante, Ospăţul, II, 1 


în Evul Mediu, Traquair a reprezentat marea cezură din¬ 
tre lumea văzută şi cea nevăzută, care desparte ontolo¬ 
gic sfera Empireului de restul sferelor celeste, printr-o 
inversiune a exteriorului în interior. Acest lucru este in¬ 
teresant — ruptura de planuri a fost gândită ca un soi de 
întoarcere pe dos a spaţiului: ceea ce în lumea văzutelor 
ne apărea ca fiind concav, când ne situăm în ea, în lumea 
nevăzutelor ne apare cafiind convex, căci privim din afară. 
Când trec dintr-una în alta, părăsesc o suprafaţă conca¬ 
vă pentru a trece într-una convexă. Este ca şi când lumea 
văzută s-ar reflecta inversat, de-a lungul graniţei care se¬ 
pară văzutul de nevăzut (a doua mare cezură cosmolo¬ 
gică), în lumea nevăzută, reprezentată simbolic prin sfera 
Empireului. Obţinem o schimbare la centru. 

Acest principiu a fost enunţat de Dante, privitor la 
relaţia dintre interior şi exterior, în Convivio ( Ospăţul). 
Al doilea tratat din Ospăţul se deschide cu o discuţie de¬ 
spre sensurile unui text: literal (înţelesul strict al cu¬ 
vintelor), alegoric (adevăr învăluit într-o minciună 
frumoasă), moral (ceea ce este spre binele nostru) şi 
anagogic (lămurirea spirituală, supra-sensul). Deoare¬ 
ce sensul literal este ‘subiectul şi materia celorlalte’, toa¬ 
te celelalte sensuri se bazează pe el. Căci, deşi literalul 
nu este cel mai important, fără el nu se poate întemeia 
nimic superior: acesta este principiul lumii create. Dacă 

nu există ceva literal, nu există nimic. „în orice lucru 
care are interior şi exterior, nu se poate pătrunde în in¬ 
terior dacă nu se porneşte întâi din afară." întrucât că¬ 
lătoria lui Dante este o progresivă pătrundere în sine 
însuşi, sensul străbaterii sferelor este de la exterior la 
interior. Cu cât mai sus, cu atât mai înăuntru. Pentru a 
vedea, deci, ‘interiorul’ unei orbite trebuie să o întoar¬ 
cem pe dos. Ce înseamnă să întorci pe dos o orbită ? în¬ 
seamnă să îi scoţi centrul în afară. La fel cum, pentru 
a vedea interiorul unei mănuşi, o întorci pe dos: faci 
interiorul exterior. Când treci ‘dincolo’, geometric vor¬ 
bind, schimbi convexitatea în concavitate. Văzutele le 
apar ‘concave’ tereştrilor, care ‘văd’ nevăzutele sub for¬ 
mă de ‘convexe’. Altfel spus, când treci în invizibil, cen¬ 
trul lumii se mută. Unde se realizează această trecere ? 
Sau mai bine spus — faţă de ce suprafaţă are loc inver¬ 
siunea de centru ? 

în Cântul XXVII din Paradisul, Dante ne spune că 
sfera a noua (calus nonus sau ccelum cristallinum — ce¬ 
rul transparent, diafan) deja nu se mai aflăîntr-unloc: 
şi, deoarece dincolo de această orbită nu se mai află ni¬ 
mic corporal şi nimic vizibil, ea nu se poate afla decât 
„în gândul lui Dumnezeu". Cerul al IX-lea este trans¬ 
parent, diafan. Prin el se vede strălucirea a ceva ce nu 
mai este propriu-zis vizibil, Empireul, locaşul îngerilor 

ale „Introducerii") 


şi al celor aleşi. Ce se întâmplă deci când treci de la sfe¬ 
ra a IX-a în Empireu ? în Cântul XXX, ni se spune că 
din orbita ‘celui mai mare corp’, adică din Cerul al IX-lea, 
se trece direct în Empireu. Prin urmare, punctul de in¬ 
versiune trebuie căutat la graniţa superioară a Cerului 
diafan, numit de medievalii latini Ccelum cristallinum. 

Să vedem dacă aceste constatări au fost respectate de 
ilustratorii lui Dante. Iată bunăoară una dintre ilustrări¬ 
le standard ale lumii lui Dante, aşa cum a fost ea înţe¬ 
leasă în mod curent în tradiţia iconografică. Este o „figură 
universală" a Divinei Comedii , datorată lui Michelan- 
gelo Cactani, un nobil cu dare de mână, pasionat, ca mai 
toţi italienii de calitate, de misterele lumii lui Dante. De¬ 
senul pe care îl vedeţi a fost publicat în 1855, într-o car¬ 
te de dimensiuni neobişnuite pentru subţirimea ei, cu titlul 
La Materia della Divina, având numai zece file, însă în 
format mare, cu desene făcute de mâna autorului. 

Ce vedeţi în această imagine este reprezentarea cu¬ 
rentă, aş spune ‘standard’, a lumii lui Dante. în mijlo¬ 
cul lumii se află deja foarte familiarul nostru glob 
terestru, cu Ierusalimul în poziţia diametral opusă Mun¬ 
telui Purgatoriu. Aici, în dreapta, putem ghici pădurea 
întunecată — la selva oscura — în care Dante s-a tre¬ 
zit, deodată, rătăcit, nel mezzo del cammin — în amia¬ 
za vieţii sale. De aici a pătruns în conul infernului, pe 

XXVII, p. 231 


care l-a parcurs descensional spre stânga, a trecut prin 
punctul de inversiune din Centrul Pământului, şi, de 
acolo, din acel punct, a început ascensiunea de-a lun¬ 
gul brâurilor Purgatoriului, spirala ascensiunii fiind 
orientată spre dreapta. Din Paradisul Terestru, trecând 
prima cezură cosmologică, care separă timpul corupe¬ 
rii de timpul conservării şi substanţele degradabile de 
substanţele imarcesibile, Dante a trecut în Paradis. Pa¬ 
radisul este compus din Paradisul Celest, cu cele nouă 
sfere orbitale, şi Empireu, cu cele nouă cete (Dante spu¬ 
ne ‘miliţii’) îngereşti. Vedeţi drumul său, prin Cerul Lu¬ 
nii, Cerul lui Mercur, Cerul lui Venus, Cerul Soarelui, 
Cerul lui Marte, cu Crucea sufletelor militante, Cerul 
lui Jupiter, cu Acvila sufletelor drepte, Cerul lui Saturn, 
cu Scara pe care urcă şi coboară încontinuu sufletele 
contemplative, înflăcărate, apoi Cerul stelelor fixe, cu 
Triumful Bisericii, în fine Cerul Cristalin, primul miş¬ 
cător sau „cerul vertiginos", cum traduce Alexandru Mar¬ 
cu „ciel velocissimo", alcătuit dintr-o substanţă diafană, 
reprezentând ‘corpul’ cel mai rapid din tot universul vi¬ 
zibil, pe care îl înveleşte complet, ca o foaie de ceapă — 
fiind el însuşi perfect transparent. 

Paradisul este despărţit, la rândul său, de a doua ce¬ 
zură cosmologică, aceea care separă lucrurile corporale 
şi vizibile (cele nouă sfere celeste), de lucrurile incorpo- 

rale şi invizibile (adăpostite în sfera Empiree) — lumea 
văzută, de lumea nevăzută. O a treia cezură cosmologi¬ 
că, la care încă nu am ajuns şi pe care Dan te NU o poa¬ 
te străbate (în acel moment se întrerupe viziunea sa), 
separă lucrurile create de cele necreate, adică pe Dum- 
nezeu-Creatorul de tot restul Creaţiei. 

Perfect. Toate acestea sunt bune şi frumoase, atâta 
timp cât vorbim despre ele. Când dorim însă să le vi¬ 
zualizăm, cădem peste dificultatea care urâţeşte şi re¬ 
prezentarea lui Michelangelo Cactani. Vă rog să priviţi 
ce se întâmplă în desenul acestuia după Cerul Crista¬ 
lin. Apare o semi-sferă asemănătoare unui coş împle¬ 
tit, menită să reprezinte trandafirul alb, roza mistică, 
lăcaşul tuturor aleşilor, pe care Dante o numeşte la can¬ 
dida roşa , şi care susţine, inegal, o distribuţie orizontală 
de cercuri sau sfere omocentrice — cele nouă cete înge¬ 
reşti, rotindu-se din ce în ce mai repede spre centrul lor 
de ‘gravitaţie’: punctul inefabil, Dumnezeu. Vă rog să 
remarcaţi că Empireul, în viziunea lui Cactani, este un 
fel de excrescenţă asimetrică, adăugată stângaci la tru¬ 
pul foarte simetric şi frumos al cosmosului grec. Lumea 
vizibilă, după cum puteţi foarte bine vedea şi în ilus¬ 
traţia lui Cactani, este simetrică şi frumoasă, cu adevă¬ 
rat grecească — vă amintiţi de cuvintele lui Platon din 
finalul dialogului Timaios: „Universul este o vietate vi- 


„la mia mente fu 
percossa da un 
fulgore"— Dante, 
Paradiso, XXXIII, 141 
„dar, vai, zadarnic mă 
zbăteam; când iată un 
fulger îmi străpunse 
biata mhte“ Divina 
comedie (Boeriu) 
pp. 567 sp. 

zibilă, un zeu perceptibil, neasemuit de mare, de bun şi 
de frumos.“ în timp ce lumea nevăzutelor, lumea pro- 
priu-zis creştină, pare a nu fi decât o acreţiune stânga¬ 
ce, asimetrică, neclară şi postişă a lumii vizibile, greceşti. 
Dacă ar fi aşa, atunci creştinismul, din punct de vede¬ 
re geometric, nu ar valora prea mult! 

în plus, lipsa de rigoare în creditarea indicaţiilor lui 
Dante referitoare la relaţia dintre lumea văzutelor şi cea 
a nevăzutelor conduce la contradicţii mutuale între 
practicanţii aceluiaşi stil de reprezentare. La Cactani, 
remarcaţi, cetele îngereşti sunt situate deasupra rozei 
mistice. De ce ? La Hans Leisegang, într-o altminteri re¬ 
marcabilă carte dedicată imaginii lumii lui Dante, cete¬ 
le îngereşti sunt figurate dedesubtul rozei mistice. 

Cu acest mod de a reprezenta lumea lui Dante vreau 
de fapt să polemizez. Aceasta NU este adevărata lume 
a lui Dante. 

înainte însă de a da un conţinut opoziţiei mele faţă de 
acest mod de a reprezenta întregul cosmosului dantesc, 
vreau să fac o scurtă observaţie referitoare la ‘forma’, la 
‘chipul’ Empireului şi la — la candida roşa. Vă veţi fi în¬ 
trebat de unde apare aceasta ? 

în Divina Comedie, Empireul este văzut de Dan¬ 
te în două feluri. Prima oară când îl vede, se află în Ce¬ 
rul Cristalin. Dante se găseşte în cumpăna lumii (a doua 

cezură cosmologică): de o parte, în jos, lumea vizibi¬ 
lă; de cealaltă parte, în sus, lurţiea nevăzută — în jos, 
sistemul planetar geocentric (de fapt, diavolocentric, 
căci în Centrul Pământului se află Lucifer); în sus, sis¬ 
temul îngeresc, teocentric. Aceasta se întâmplă în Cân¬ 
turile XXVII şi XXVIII din Paradisul. A doua descriere 
a Empireului e făcută de Dante în Cântul XXX şi are 
chipul Rozei Divine. La candida roşa — paradisul sub for¬ 
ma unui trandafir alb, al mântuirii, la roşa dei beati — este 
formată dintr-o mulţime de petale care reprezintă, pe 
o jumătate a lui, toţi aleşii care au crezut în venirea lui 
Hristos înainte de venirea lui — aceste locuri sunt com¬ 
plet ocupate, cum e şi normal, căci trecutul e închis. Pe 
cealaltă jumătate, sunt locurile aleşilor care au crezut 
în Hristos după venirea lui, unde există încă, fireşte, pe¬ 
tale neocupate, deoarece viitorul este deschis. 

Dante ajunge să vadă la candida roşa numai după 
ce ochii lui beau la propriu din substanţa Empireului, 
care i se prezintă sub forma unui fluviu incandescent, 
de lumină clară, cu maluri înflorite de o dulce şi eter- 
Dante, Paradise. nă primăvară. Dacă citim cu atenţie, vedem că Dante 

X 1 are două feluri alternative de a vizualiza Empireul, în 

funcţie de posibilităţile de percepţie ale naturii sale. Pe 
o anumită treaptă, Dante percepe Empireul ca un sis¬ 
tem teocentric de nouă cercuri omocentrice (ceteleîn- 

gereşti) — este, să zicem, reprezentarea cosmo¬ 
logică a Empireului. Pe măsură ce Dante pătrunde 
în Empireu, acest mod de a-1 vedea se estompează, aşa 
cum se stinge lumina stelelor în cer, atunci când se ivesc 
zorii. Este imaginea lui Dante. Apoi Dante începe să 
vadă altfel — acelaşi lucru. Vede fluviul incandescent, 
făcut din toată substanţa paradisului, iar când Beatri- 
ce îl îndeamnă să bea cu ochii din el, firea lui Dante 
„trans-umanează“ — trece dincolo de posibilităţile de 
percepţie ale subiectului uman obişnuit, aşa cum îl cu¬ 
noaştem noi. Şi în acest moment, transformat lăuntric, 
trans-umanat, Dante vede întreg Empireul sub forma 
Rozei Divine, un trandafir, cum am spune noi, bătut, 
cu enorm de multe petale dispuse în fagure, şi având 
pe fiecare petală un ales, un sfânt, iar îngerii roind în¬ 
tre petalele lui precum albinele. Aceasta este, să zicem, 
termenul nu-i al lui Dante, reprezentarea mis¬ 
tică a Empireului. 

Empireul, ca întreaga realitate de fapt, are chipul pe 
care eşti vrednic să îl vezi. Cât timp simţurile îţi sunt 
normale, vezi geometria riguros simetrică a celor două 
sisteme, vizibil şi invizibil, centrat unul pe Pământ, ce¬ 
lălalt pe Dumnezeu, şi aflându-se în cumpănă pe gra¬ 
niţa dintre Cerul Cristalin şi Empireu (reprezentarea 
cosmologică). De îndată însă ce simţurile ţi-au fost 

„Trasumanar significar 
per verba 

Non si poria“ (Dante, 
Paradiso, I, 70-71) 
Acest superb vers, 
care în traducerea 
Etei Boeriu se pierde 

„trans-umanate“, iar ochii tăi au băut din substanţa în¬ 
săşi a paradisului, începi să vezi minunea Rozei Divi¬ 
ne — chipul mântuirii, roşa dei beati (reprezentarea 
mistică). 

Priviţi acum din nou ilustraţia lui Michelangelo Cac- 
tani. V-am prezentat cu insistenţă aceste imagini ca să 
vă devină familiare şi să puteţi ‘intra’ mai bine în logi¬ 
ca lor: poate ochii dumneavoastră au ‘trans-umanat’ şi 
ei un pic. Şi acum, cred, veţi înţelege că faţă de frumu¬ 
seţea conceptuală a construcţiei lui Dante, chipul Em- 
pireului imaginat de Cactani este pur şi simplu 
nedemn, stângaci, inadecvat. Obiecţia mea poate fi for¬ 
mulată astfel: aşa reprezentată, cum vedem la Cactani, 
nu există o uni tate geometrică a lumii lui Dan¬ 
te. Şi asta în ciuda faptului că descrierile lui Dante sunt 
formidabil de concret-geometrice, de vizuale, de pre¬ 
cise imagistic şi, aş spune, imaginai. Aşa cum arată la 
Cactani, această reprezentare nu este o lume posibilă. 
Gândiţi-vă că există o sferă enormă care conţine alte 
nouă sfere în interior şi undeva un fel de coroniţă în care 
se află lumea nevăzutelor lui Dumnezeu. Nu merge! 

Nu spun acest lucru ca să îl discreditez pe Cactani, 
pentru care am o mare admiraţie complice, ci ca să vă 
sugerez cât de greu este să imaginezi o reprezentare geo¬ 
metrică coerentă luându-1 în serios pe Dante, în mod 

Dante Alighieri, 

La Divina Commedia, 
(acura di G. Giacalone), 
Paradiso, p. 2 


literal, deci cuvânt cu cuvânt, şi, în acelaşi timp, în mod 
integral vizual, adică imagine cu imagine. Or, faţă de 
această complexitate conceptuală, se pare că nu mai dis¬ 
punem de reprezentări geometrice care să ne susţină. 

Cactani şi Leisegang nu au f ost singulari în această ma¬ 
nieră de a-1 reprezenta pe Dante. Aşa se gândeşte şi ima¬ 
ginează în mod obişnuit în lumea ilustratorilor lui Dante. 
Ca să vă probez acest lucru, am ales pentru dumneavoas¬ 
tră o altă reprezentare a lumii lui Dante (vezi p. 77), de 
astă dată una recentă, din 1967, provenind dintr-o ediţie 
comentată a Divinei Comedii , care a cunoscut şaptespre¬ 
zece ediţii până în 1987, de când datează exemplarul meu. 

Autorul acestei scheme a lumii danteşti este Giu- 
seppe Giacalone, care, cum ne informează în avvertenza 
ediţiei sale, a ţinut seama în comentariile lui de cele mai 
noi contribuţii la exegeza dantescă. Or, acest tip de 
imago mundi vă e deja familiar. în centrul lumii se vede 
Pământul, şi e figurat foarte elocvent traseul parcurs 
de Dante: înfăşurat spre stânga la coborârea în infern, 
desfăşurat spre dreapta la ascensiunea din purgatoriu 
şi, în fine, eliberat spre sferele cereşti — tot înainte, me¬ 
reu mai sus. Atent şi didactic, comentatorul nostru a scris 
în dreptul fiecărui Cer, în paranteză, numele cetei în¬ 
gereşti corespunzătoare. Ca la Michelangelo Cactani, 
Cerul Empireu este şi la Giuseppe Giacalone excen- 

trie, stingher, descusut — implauzibil din punct de ve¬ 
dere vizual. O coroniţă de premiant pe creştetul spă¬ 
şit al lumii... 

Ţine seama această reprezentare de textul lui Dan- 
te ? Categoric, nu. 

Să revenim, atunci, la textul lui Dante. Ceea ce voi 
analiza în continuare se referă la „reprezentarea cosmo¬ 
logică" a Empireului — şi am în vedere obţinerea unei 
înţelegeri geometrice a acestuia, pentru ca în acest mod 
să putem face dreptate simetriei profunde a întregii Crea¬ 
ţii, violată, cum am văzut, de reprezentările standard ale 
lumii lui Dante. Pentru aceasta, să ne reîntoarcem în Ce¬ 
rul al nouălea, adică în Cântul XXVII din Paradisul. Ne 
interesează numai detaliile cosmologice şi, de aceea, lă¬ 
săm complet deoparte semnificaţia morală a violentei 
diatribe proferate de Sfântul Petru chiar în acest loc şi 
înainte de momentul părăsirii de către Dante şi Beatri- 
ce a lumii vizibile şi corporale, spre Empireu. Suntem 
deocamdată în Cerul al VUI-lea, unde e celebrat trium¬ 
ful lui Hristos şi al Bisericii sale. Să vă reamintesc ce 
se întâmpla în Cântul XXIII, când Dante pătrunde aici. 
Hristos îi apare sub formaunui soare, înconjurat de apos¬ 
toli şi de ostile fericiţilor, sub forma unui roi strălucitor 
de lumini. Aceasta reprezintă recolta pe care Mântuito¬ 
rul a cules-o din tot cuprinsul celor opt sfere deja par- 

Dante, Paradiso, 
XXVII, 67-75 


curse de Dante şi Beatrice. Ei bine, după ce, în Cântul 
XXVII, Sf. Petru îşi încheie invectiva la adresa papilor 
care i-au uzurpat locul, roiul de lumini al fericiţilor urcă 
vertiginos spre Empireu, umplând bolta Cerului al op¬ 
tulea de o splendoare a luminii, pe care Dante o compa¬ 
ră cu o ninsoare inversă — ninge în sus, spre Empireu. 
Remarcaţi încă o dată prezenţa metaforelor de inversiu¬ 
ne. Privirea lui Dante încă nu poate pătrunde dincolo 
de materia acestui Cer: când se uită după fericiţii care 
se scurg spre Empireu, Dante nu vede mai mult din Em¬ 
pireu decât vede orice muritor când priveşte în sus, spre 
cerul din care ninge. E ceva ca o lumină opacă. Deo¬ 
camdată. în acest moment, Beatrice îi spune lui Dante 
să privească-n jos. E ca o recapitulare a cerurilor deja 
străbătute. Privirea lui poate pătrunde în lumea mate¬ 
rială chiar până la punctul plecării, în ciuda distanţei 
formidabile, ceea ce nu s-a întâmplat când a încercat 
să privească direct spre Empireu. Ceea ce vede pe Pă¬ 
mânt este întinderea dintre strâmtoarea Gibraltar şi ţăr¬ 
mul Libanul de azi, Fenicia de atunci — atât cât îi permite 
lumina zilei, din punctul în care se află. 

După ce a recapitulat cerurile corporale şi vizibile 
uitându-se în jos, Dante îşi îndreaptă acum privirea spre 
ochii Beatricei şi, astfel ancorat în privirea ei, poate urca 
în Cerul al nouălea, cel mai rapid dintre toate cele de până 

acum. Ceva straniu însă s-a petrecut. Când a părăsit Ce¬ 
rul al optulea, Dante se afla undeva, într-un punct bine 
determinat al spaţiului: se afla în constelaţia Gemeni¬ 
lor — în „cuibul Ledei“, cum spune el. Ajungând în Ce¬ 
rul al nouălea, Dante îşi dă deodată seama că nu mai are 
nici un reper spaţial după care să se orienteze: totul este 
în jur atât de uniform şi de transparent, încât are impre¬ 
sia că s-ar putea afla oriunde. Or, a te afla oriunde înseam¬ 
nă a te afla pretutindeni. De fapt, el pătrunde într-un 
loc care se află deja pretutindeni, deoarece, aşa cum îl 
lămureşte Beatrice, locul în care se află ei acum nu mai 
este propriu-zis un loc din spaţiu, ci unul aflat în „min¬ 
tea lui Dumnezeu", la mente divina. E o reprezenta¬ 
re paradoxală care trebuie luată ad litteram, din două 
motive: pentru că aşa descrie Dante, iar autorul este 
suveran, şi pentru că aceste reprezentări provin din 
constrângerile pe care le impune cosmologiei antice te¬ 
ologia creştină, iar originalitatea cosmologiei lui Dan¬ 
te îşi are originea în această sursă. 

Despre Cerul al nouălea mai aflăm de la Beatrice că 
este ţinut laolaltă de puterea care vine din Empireu, prin 
lumină şi iubire, aşa cum el ţine laolaltă, în chingile sale, 
toate celelalte opt sfere înscrise în el, prin mişcările care 
îşi au originea în el. Iar când spunem mişcare, trebuie să 
înţelegem timp, căci potrivit lui Aristotel, din care 

„Timpul este numărul 
mişcării" (De caelo, 

I, 9, 219 b şi 279a) 


Dante, Paradiso, 
XXVII, 118-120 


Dante, Paradiso, 
XXVII, 106-117 


Dante se inspiră masiv, timpul este numărul mişcării pri¬ 
vitor la anterior şi posterior, la ce este ‘înainte’ şi la ce 
este ‘după’: or, faptul că originea mişcării se află în Ce¬ 
rul al nouălea înseamnă că şi originea timpului se află tot 
aici. Cum spune foarte frumos Dante, rădăcinile timpu¬ 
lui sunt în Cerul al nouălea, iar ramurile şi frunzele sale 
sunt răspândite în toate celelalte opt Ceruri. Este imagi¬ 
nea unui copac răsturnat, văzut dinspre Pământ, şi drept, 
văzut dinspre Empireu. Iarăşi o instanţiere a inversiunii. 

Aş vrea să înţelegeţi că, atunci când Dante trece de 
acest Cer, el trece şi de timp, îi depăşeşte condiţiile de 
existenţă. Se decondiţionează temporal. Amintiţi-vă. Lă¬ 
sase în urmă timpul creator şi stricător, deopotrivă al 
generării şi al distrugerii, care domina lumea subluna¬ 
ră — atunci când trecuse în sfera Lunii; şi lasă în urmă 
şi timpul eternităţii, timpul care conservă şi păstrează, 
timpul care caracterizează lumea corpurilor cereşti vi¬ 
zibile — acum, când trece de Cerul cristalin. în urmă ră¬ 
mâne, o dată cu izvorul timpului, şi timpul tout court. 

în acest loc din Cântul XXVII mai aflăm un lucru 
important. Aşa cum măsura tuturor mişcărilor celor opt 
sfere rotitoare alcătuite din materia subtilă a cerurilor 
vizibile este dată de etalonul mişcării celui mai rapid 
cer, al nouălea, măsura acestuia este dată, la rândul ei, de 
Empireul care îl cuprinde. Principiul e simplu: conţi- 

nătorul dă sens, etalon şi măsură celui conţinut. Ultimul 
cer vizibil cu ajutorul luminii materiale dă sensul, mă¬ 
sura şi etalonul tuturor cerurilor materiale, cuprinse în 
el; el însuşi îşi capătă sensul, măsura şi etalonul de la ce¬ 
rul care îl cuprinde, de la Cerul Empireu. Prin urmare, 

Dante e fără echivoc în a spune că Cerul Empireu con¬ 
ţine în el, ca o sferă atotcuprinzătoare, toate celelalte nouă 
Ceruri. Ideea că Empireul ar arăta ca o coroniţă pusă pe 
creştetul celorlalte nouă ceruri este deci contrazisă de text 
şi trebuie considerată ca fiind pur şi simplu falsă. 

In acelaşi timp, avem o primă aporie. Dante spune Dame, Paradiso, 

. r _ ’ . . - - - r . XXVII, 112-114 

ca sfera Empiree conţine toate celelalte stere cereşti. 

Pe de altă parte, puţin mai încolo aflăm că Dumnezeu 
ar fi, în viziunea foarte concretă pe care poetul o are, 
centrul geometric al Cerului Empireu. Este această apo¬ 
rie geometrică sau teologică? Teologic, am avea afir¬ 
maţia că Dumnezeu este şi centru absolut şi cuprinzător 
absolut al întregii Creaţii. Geometric, ar fi să ne între¬ 
băm ce formă geometrică are figura care este în acelaşi 
timp şi circumferinţă şi centru. Pentru moment, nu tran¬ 
şăm chestiunea. Mergem mai departe. 

Păşim în primele terţine ale Cântului XXVIII, cântul 
geometric crucial al cosmologiei lui Dante. Iată succesiu¬ 
nea de imagini cu care debutează Cântul. Dante priveşte, 
ca de obicei, în ochii Beatricei. Se agaţă de ei, se ancorea- 

z ă în ei. Şi, aşa cum u n o m vede reflectată într-o oglin¬ 
dă flacăra unei lanterne care se află în spatele său, tot 
aşa şi Dante a văzut mai întâi în ochii Beatricei, reflec¬ 
tate, luminile care se află în Empireu. Cu alte cuvinte, 
Dante vede mai întâi în ochii Beatricei, oglindită, o re¬ 
alitate pe care o poate contempla direct, cu ochii săi, nu¬ 
mai dacă se întoarce, dacă se răsuceşte cu tot corpul. 
Primele treisprezece versuri din acest Cânt abundă de 
imagini şi gesturi ale inversiunii, întoarcerii şi oglindi¬ 
rii. De ce ? Pentru că se petrece ceva cu Dante, şi cu noi, 
atunci când trebuie să treacă de la Cerul Cristalin, ul¬ 
timul vizibil simţurilor, la Cerul Empireu, prima zonă 
a cosmosului complet inaccesibilă simţurilor. Dante o 
spune în prima terţină a Cântului: pentru ca să poată 
primi mai departe adevărul spre care se îndreaptă, min¬ 
tea lui trebuie să se pătrundă de paradis, să se împara- 
dizeze — termenul ’mparadisa este un neologism dantesc; 
Coşbuc propune, pentru a traduce acest proces, expre¬ 
sia delicioasă „a sădi raiul în minte". Asta înseamnă că 
metaforele de inversiune cu care Dante descrie primul 
său contact direct cu lumea Empiree sunt tehnic şi epis¬ 
temologic stricte. La paradis, omul nu poate ajunge de¬ 
cât printr-o întoarcere, o răsucire, a minţii sale. 

Procedeul este identic cu cel descris de Platonîn Re¬ 
publica, în pasajul în care defineşte adevărata cunoaşte- 

re ca fiind rezultatul capacităţii omului de a gândi într-un 
fel divin. La acest fel de cunoaştere, ne spune Platon, omul 
are acces printr-o „răsucire" a „organului" cu ajutorul 
căruia cunoaşte, operaţiune prin care întreg sufletul omu¬ 
lui se întoarce, exact ca la Dante, dinspre tărâmul deve¬ 
nirii înspre deplina strălucire a ceea ce, cu adevărat şi 
într-un sens deplin, ESTE. Pentru Platon, omul nu se poa- piaton. Republica, 
te îndrepta spre adevăr decât răsucindu-şi în sus facultă- 526 £ 527 £ 

ţile sufleteşti care, în chip obişnuit, sunt îndreptate în jos. 

Ei bine, acum, că mintea lui Dante este angajată în 
procesulîmparadizării, şi noi transumanân- 
d u - n e împreună cu el, e momentul să ne întrebăm — 
ce vede Dante în Empireu ? Foarte rapid spus, Dante 
vede o succesiune concentrică de nouă cercuri luminoa¬ 
se, care corespund celor nouă cete îngereşti pe care le-a 
descris Dionisie Areopagitul. Aşa cum explică Beatri- 
ce, ele se învârt cu o viteză din ce în ce mai mare pe 
măsură ce te apropii dinspre periferia Empireului spre 
centru; iar de rotit, cetele îngereşti se rotesc în jurul unui 
punct extrem de luminos, care este Dumnezeu. Este 
exact invers decât se întâmpla cu rotaţia sferelor în zona 
de lume vizibilă pentru simţuri: acolo, cu cât te înde¬ 
părtai de Pământ, care se afla în centrul lumii mate¬ 
riale, viteza creştea pe măsură ce te apropiai de Cerul 
cristalin. 


85 



Pe de altă parte, aflăm deodată că Cerul Empireu, 
adică lumea invizibilă şi incorporală, are o structură de 
cercuri concentrice comparabilă din punctul de vedere al 
configuraţiei geometrice cu structura celorlalte nouă cer¬ 
curi, ce alcătuiesc lumea vizibilă şi corporală. Această co¬ 
respondenţă de configuraţie este însă inversată, din două 
puncte de vedere. întâi, din punctul de vedere al centru¬ 
lui-. într-adevăr, deşi Beatrice ne-a informat că Empi- 
reul cuprinde toată lumea vizibilă, viziunea directă a lui 
Dante ne spune că Empireul este configurat pe alt cen¬ 
tru geometric decât cel al lumii vizibile. Acest fapt, îm¬ 
preună cu consideraţii de simetrie, sugerează că cele două 
sfere, una a lumii vizibile şi cealaltă a lumii invizibile, 
îşi au centrii oglindiţi faţă de suprafaţa cea mai exterioa¬ 
ră a Cerului al IX-lea, acolo unde ‘concavitatea’ văzu¬ 
telor trece în ‘convexitatea’ nevăzutelor — e o formulare 
pur metaforică. Corespondenţa dintre lumile separate 
prin cea de-a doua cezură cosmologică este inversată 
şi din punctul de vedere al cineticii: cercului mare din 
partea vizibilă a lumii îi corespunde viteza de rotaţie 
cea mai mare, care, în lumea invizibilă, corespunde cer¬ 
cului cel mai mic. Mai mult, Beatrice ne informează că 
fiecare ierarhie îngerească din lumea invizibilă ‘coordo¬ 
nează’ — fie-mi iertat termenul — câte o sferă cereas¬ 
că din lumea vizibilă. Şi anume, invers faţă de ordinea 

lor geometrică: cei mai apropiaţi de centrul lumii in¬ 
vizibile coordonează sfera cea mai depărtată de centrul 
lumii vizibile. Ordinea coordonării este ordinea miş¬ 
cării. Astfel încât ‘dimensiunile’ lumii văzutelor sunt 
răsturnatele dimensiunilor lumii nevăzutelor. Şi mai este 
ceva, foarte stânjenitor pentru unitatea acestui cosmos. 
Lumea vizibilă este diavolocentrică, în timp ce lumea in¬ 
vizibilă este teocentrică. Una, potrivit principiului de in¬ 
versiune dantesc, nu poate fi decât răsturnata celeilalte. 

Să recapitulăm, pentru clarificare. Vă rog să priviţi 
schema pe care am desenat-o pentru dumneavoastră. Am 
prelucrat o imagine a lumii pe care deja am folosit-o în 
expunerea mea, aceea din Catalogus gloriae muncii al lui 
Barthelemy Chasseneux, interpretând-o în sensul lec¬ 
turii din Dante pe care vi-o propun. Ceea ce vedeţi nu 

este deci o imagine medievală a lumii, ci prelucrarea unui 
material medieval, potrivit interpretării mele la Dante. 

Să descriem în cuvinte aceste imagini. La trecerea de 
la Cerul al IX-lea la Cerul Empireu se trece dintr-un 
sistem de sfere concentrice vizibile şi corporale, centra¬ 
te pe Pământ, într-un alt sistem de sfere concentrice, 
invizibile şi necorporale, centrate în Dumnezeu. Se tre¬ 
ce de la viteza cea mai mare asociată sferei celei mai am¬ 
ple, în vizibil şi corporal, la viteza cea mai mică asociată 
sferei celei mai mari, în invizibil şi necorporal. Dacă 
sistemul vizibil avea în centru elementul cel mai greu, 
mai inert şi mai neînsufleţit, sistemul invizibil are în 
centru fiinţa cea mai alertă şi mai indicibilă cu putin¬ 
ţă — sursa luminii. Sistemul corporal este geocentric şi 
material, sistemul invizibil este divinocentric şi spiri¬ 
tual. Aşa spunând, toate categoriile îşi schimbă semnul. 
Când se trece din vizibil în invizibil, toate se inversea¬ 
ză, cu excepţia faptului că direcţia ‘sus’ se menţine, iar 
vitezele sferelor, de la ‘orbita’ Lunii la ‘orbita’ Serafi¬ 
milor, nu face decât să crească. Pământului din sche¬ 
ma vizibilă a sistemului lumii îi corespunde Dumnezeu, 
în schema invizibilă a sistemului lumii. Cum spune Dan¬ 
te chiar la începutul Cântului al XXVIII-lea, trecerea 
se produce „caîntr-o oglindă". Or, imaginea din oglindă 
este asemănătoare cu cea reală, dar inversată. „Dimen- 

siunile“ sunt inversate, deoarece cercul mare din vizibil 
corespunde cu cercul mic din invizibil. Iar dimensiuni¬ 
le corporale însele (întrucât nu mai există în Empireu 
substanţe corporale) sunt înlocuite, în lumea invizibi¬ 
lă, prin virtuţi. Dacă este aşa, deoarece orbitele plane¬ 
telor sunt totuşi mişcate de îngeri (inteligenţele separate 
ale grecilor şi arabilor), rezultă că punerea lor în mişca¬ 
re nu se face prin contactus corporis (cum credea, de pil¬ 
dă, Avicenna), ci prin contactus virtutis, cum susţinea 
Toma d’Aquino. Ierarhiile îngereşti superioare sunt 
cele care animă sferele planetare superioare, iar ierar¬ 
hiile îngereşti periferice pun în mişcare orbitele cele mai 
apropiate de Pământ. Ceata îngerilor, care este cea mai 
‘îndepărtată’ de Dumnezeu (nu spaţial, fireşte, ci din 
punctul de vedere al ardorii), este cea mai ‘apropiată’ 
de om, deoarece îngerii sunt responsabili cu mişcarea 
Lunii. ‘Viteza’ lor este cea mai mică în invizibil, viteza 
Lunii este şi ea cea mai mică în vizibil. 

Lumea vizibilă arată ca un vârtej cu marginile rapi¬ 
de şi cu mişcări din ce în ce mai lente pe măsură ce te 
apropii de centru (Pământul), pe când lumea invizibi¬ 
lă arată ca un vârtej cu marginile lente şi cu mişcări din 
ce în ce mai rapide pe măsură ce ţe apropii de centru 
(Dumnezeu). 


Pierre Duhem, Le 
Systâme du Monde, 

Dacă avem această simetrie în oglindă, cu corespon¬ 
denţa inversată Pământ (respectiv Diavol) - Dumne¬ 
zeu, ar părea că sistemul lumii invizibile ar fi un soi de 
mulaj invers al lumii vizibile, tras oarecum pe dinăun¬ 
trul lui. Empireul ar fi mănuşa lumii materiale, întoar¬ 
să pe dos. însă dacă ar fi aşa, atunci susul ar trebui să se 
transforme în jos. Or, nu este aşa. Toată tradiţia antică 
şi medievală afirmă că ceea ce este superior se află întot¬ 
deauna în sus, iar susul nu are o valoare relativă. Dante 
nu poate decât confirma această tradiţie: despre Dum¬ 
nezeu ni se spune că atrage „în sus“ ierarhiile îngereşti 
care ‘levitează’ în jurul său, iar acestea îl atrag pe El 
Dante, Paradiso, „în jos“. Avem deci următoarea situaţie: deşi la trece- 
Vv ' rea prin cea de-a doua cezură cosmologică centrul lu¬ 

mii suferă o inversiune de oglindire, direcţia ‘sus-jos’ 
rămâne neschimbată. Or, e limpede, un astfel de sis¬ 
tem nu poate fi vizualizat. 

Cum pot reprezenta geometric, într-un chip unitar, 
faptul că sfera din dreapta trebuie să o conţină pe cea 
din stânga ? Recunoaşteţi aici o ilustrare geometrică cla¬ 
ră a paradoxului divinităţii care este şi centru şi circum¬ 
ferinţă a lumii în acelaşi timp. Universul trebuie să fie 
unul, chiar dacă el are două părţi, una corporală şi vi¬ 
zibilă şi alta invizibilă şi incorporală. Cum putem să 
facem ca cele două să facă o singură figură? 

Cum pot reprezenta geometric afirmaţia lui Dante 
potrivit căreia Cerul Cristalin se află în mintea divină ? 
Mai concret, că orice obiect s-ar afla în el se află de fapt 
oriunde, adică pretutindeni ? Din punct de vedere geo¬ 
metric, aceasta revine la a spune că sfera Empireului este 
tangentă la sfera Cerului Cristalin în toate punctele ei, 
simultan. 


STELE, SOARE, CETELE 

LUNĂ ŞI PLANETE ÎNGEREŞTI 

RobertOsserman, 



în figura plană, pentru comoditate, pe cele două părţi 
de lume le-am făcut tangente într-un singur punct. în 
figura spaţială, am indicat că Primul Mişcător e comun 

celor două sfere. Deci, imaginaţi-vă că această figură for¬ 
mată din două părţi — care, nu uitaţi, e chemată să repre¬ 
zinte lumea lui Dante, în chip unitar — trebuie să 
satisfacă simultan următoarele constrângeri: (1) lumea 
trebuie să aibă un singur centru, cel în care se află Crea¬ 
torul ei; (2) sfera din dreapta trebuie să o conţină pe 
cea din stânga sau, altfel spus, Cerul Empireu trebuie 
să fie tangent în toate punctele suprafeţei sale cu Cerul 
Cristalin; (3) pornind din orice punct al lumii ar tre¬ 
bui să se poată ajunge înapoi la el, menţinând direcţia. 
Există o soluţie geometrică unitară la aceste constrân¬ 
geri ? Tot ce putem spune deocamdată este că, pentru 
a fi unitar, universul descris de Dante nu poate fi eu¬ 
clidian, adică plan. 

Exegeţii lui Dante au ocolit soluţia, mulţumindu-se 
cu afirmaţia că reprezentările vizuale propuse de Dan¬ 
te sunt extatice, depăşesc simţurile, sunt simbolice — şi 
aşa mai departe. A rezultat ridicola ilustrare a Empire- 
ului sub formă de coroniţă, de care am pomenit. 

Ei bine, există o soluţie geometrică vizualizabilă a lu¬ 
mii descrise de Dante. Ea a fost, pentru prima oară în 
mod coerent, în 1854, dezvoltată de către matematicia¬ 
nul Bernhard Riemann, în conferinţa sa de abilitare ca 
docent. Titlul lucrării era „Uber die Hypothesen die der 
Geometrie zu Grunde liegen" — Despre ipotezele care 


92 



fundamentează geometria. Nu pot intra în modul de ar¬ 
gumentare al tezei lui Riemann. E suficient să spun că 
Riemann ne-a ajutat să ne reprezentăm cum ar arăta lu¬ 
mea dacă spaţiul nu ar fi plan, adică euclidian, ci sferic. 
Iar ideea spaţiului sferic ne permite să vizualizăm în mod 
unitar, şi geometric consistent, divizata lume rezultată din 
descrierile lui Dante. Afirmaţia tare este că lumea descri¬ 
să de Dante nu este euclidiană. Despre ce este vorba ? 

Imaginaţi-vă că am trăi într-o lume ca o bilă mică. 
Asta ar însemna că spaţiul este curb. Acum, să presu¬ 
punem că eu aş întinde mâna înainte. Dacă sfera lumii 
noastre ar fi foarte mică, ştiţi ce s-ar întâmpla ? Mâna 
mea mi-ar atinge ceafa. La rigoare, într-un univers sfe¬ 
ric de dimensiuni suficient de reduse, având adică o 
curbură îndeajuns de mare, pentru a-mi scărpina cea¬ 
fa ar trebui să întind mâna în faţă. Asta e vestea bună. 
Vestea proastă este că, într-o astfel de lume, în faţa mea 
s-ar afla mereu un om necioplit care, neam prost, ar 
sta numai cu spatele la mine — iar acesta aş fi chiar eu! 

Dar se mai întâmplă ceva, independent de faptul că 
spaţiul este sferic ori nu. Ceea ce eu văd atunci când mă 
uit drept în faţă nu este o situaţie contemporană cu mine, 
ci una care s-a petrecut în trecut: mi-aş vedea, dacă spa¬ 
ţiul ar fi suficient de curbat, ceafa de azi dimineaţă, să 
zicem, nu ceafa de acum. Atunci când privim cerulîn- 

stelat de deasupra noastră noi nu vedem prezentul, ci 
trecutul situaţiilor stelare la care ne uităm: orice privi¬ 
re în adâncul cerului este de fapt o privire aruncată în 
trecut, şi anume, cu cât mai departe ne uităm în spa¬ 
ţiu, cu atât mai la început — spre începutul timpului — 
pătrundem. La rigoare, limita de vizibilitate a cerului 
ar trebui să fie originea universului. Această afirmaţie, 
corectă în cosmologia modernă, ne readuce imediat în 
minte descrierea făcută de Dante lumii văzute de el în 
ascensiunea sa. Căci Dante se îndreaptă constant spre 
Dumnezeu, adică spre izvorul, spre originea lumii: una 
din descrierile posibile ale lumii pe care Dante ne-o pre¬ 
zintă, la care sunt sigur că ar subscrie, este aceea în care 
Pământul este centrul unei enorme sfere pline, a cărei cir¬ 
cumferinţă reprezintă chiar originea timpului şi spaţiu¬ 
lui — adică Dumnezeu, o singularitate matematică în 
teoria care ar descrie acest proces. Pentru fizica moder¬ 
nă, Dumnezeu nu mai este o ipoteză explicativă, dar ideea 
că universul este o enormă sferă plină a cărei circum¬ 
ferinţă este o singularitate în originea spaţiului şi tim¬ 
pului — această formulare este perfect inteligibilă şi este 
chiar una din descrierile ştiinţific valide ale formei uni¬ 
versului nostru. Şi anume, aceasta este soluţia ecuaţi¬ 
ilor relativităţii generale ale lui Einstein: o hipersferă, 
adică o sferă în patru dimensiuni, o sferă a cărei su- 

prafaţă ar fi un spaţiu tridimensional. în descrierea lui 
Einstein, universul este o hipersferă. Ei bine, exact ace¬ 
laşi lucru se poate spune despre universul descris de 
Dante. El este o hipersferă. Iată demonstraţia. 

Să vedem, în acest scop, cum îşi reprezintă geometrii 
o hipersferă ? Sunt câteva procedee, dar aici am să mă re¬ 
fer numai la două dintre ele, deoarece numai acestea două 
sunt prezente în Divina Comedie, în Cânturile XXVII 
şi XXVIII din Paradisul. Unul este bazat pe o construc¬ 
ţie care se numeşte „lipirea conurilor". Problema la care 
răspunde acest procedeu este aceea de a vizualiza fi¬ 
guri de dimensiuni superioare pornind de la figuri de 
acelaşi tip, doar că de dimensiuni inferioare. Să pornim 
de la cerc, pentru a construi sfera. Construcţia e sim¬ 
plă. Iau cercul. Construiesc un punct în afara lui şi unesc 
toate punctele circumferinţei cu acest punct. Se obţine 
un con, strâmb, drept, oblic — cum vreţi. Pornind de la 
acelaşi cerc se reface construcţia în mod simetric, dar pe 
partea opusă. Se lipesc cele două conuri astfel rezulta¬ 
te, de-a lungul circumferinţei cercului nostru. Rezul¬ 
tatul reprezintă, topologic vorbind, o sferă. 

Ca să obţinem hipersferă, trebuie să pornim de la o 
sferă. Pentru comoditate, să luăm punctul undeva în in¬ 
teriorul sferei. Construcţia constă în a uni toate punc¬ 
tele suprafeţei interioare a sferei cu punctul respectiv: 

rezultă o sferă plină. Facem acest lucru încă o dată şi 
obţinem încă o sferă plină. Acum, potrivit reţetei „li¬ 
pirii conurilor", hipersfera este, topologic vorbind, fi¬ 
gura formată din lipirea laolaltă a celor două sfere pline, 
după toate punctele suprafeţei exterioare. Or, ce obţi¬ 
nem ? Exact figura lumii lui Dante la care am ajuns res¬ 
pectând riguros toate descrierile lui — figură formată din 
cele două sfere care, în desenul confecţionat de mine, 
ar fi trebuit să fie tangente în toate punctele suprafeţelor 
lor, una reprezentând sfera celor nouă Ceruri vizibile, cea¬ 
laltă reprezentând sfera Empireului. Această descriere a 
lumii lui Dante e de găsit în Cântul XXVIII din Pa¬ 
radisul. 

Cealaltă metodă de a vizualiza o hipersferă este ur¬ 
mătoarea. Imaginaţi-vă cum ar fi dacă noi am fi nişte făp¬ 
turi bidimensionale. Am locui pe suprafaţa unei supe şi 
cineva ar mânca din ea. Cum aş vedea eu lingura? Fiind 
făptură bidimensională, nu pot să ies să văd că cineva mă¬ 
nâncă. Ce văd eu este că apare un punct, momentul în 
care lingura pătrunde în supă, apoi o linie curbă care 
se măreşte până la diametrul maxim al lingurii, după 
care intersecţia lingurii cu suprafaţa supei se micşorea¬ 
ză şi devine iarăşi un punct — momentul în care lingu¬ 
ra se desprinde de suprafaţa supei. După care apare din 
nou un punct şi aşa mai departe, până la mişcarea in- 

versă. Aşa aş vedea o lingură, dacă aş fi bidimensional 
şi aş locui în suprafaţa unei supe. Cum aş vedea atunci 
o sferă, dacă aş fi o făptură bidimensională ? Aş vedea-o, 
fireşte, ca pe intersecţia planului în care mă găsesc cu 
sfera: aş vedea un punct, la începutul şi la sfârşitul in¬ 
tersecţiei cu planul meu; şi un cerc de rază variabilă, care 
creşte până la dimensiunea cercului ecuator al sferei şi 
care apoi descreşte, în exact etapele şi proporţiile în care 
a crescut. 

Cum aş vedea o hipersferă, fiind ceea ce sunt, adică 
o făptură tridimensională? Ar trebui să intersectez 
hipersferă cu lumea tridimensională în care exist, cu spa¬ 
ţiul euclidian-tridimensional. Cum ar arăta acest lucru ? 
Să pornim de la ecuaţia sferei de rază R — suma celor 
trei dimensiuni x, y, z ale spaţiului euclidian este egală 
cu pătratul razei: x 2 + y 2 + z 2 = R 2 . Prin generalizare sim¬ 
plă, dacă mai introduc o dimensiune, fie aceasta w, voi 
obţine ecuaţia hipersferei de rază R: x 2 + y 2 + z 2 + w 2 
= R 2 . Ca să intersectez această hipersferă, pe care nu 
pot s-o vizualizez, cu lumea mea tridimensională, în care 
ştiu să văd, fac dintr-una dintre dimensiuni un parametru 
fix: o îngheţ. Fie acest parametru w = w 0 . Ecuaţia figurii 
pe care am obţinut-o intersectând hipersferă cu spaţiul 
meu tridimensional are ecuaţia x 2 + y 2 + z 2 = R 2 - w 0 2 . 
Or, aceasta este ecuaţia unei sfere a cărei rază la pă- 

trat este p 2 = R 2 -w 0 2 . Dinamic, intersecţia variază ast¬ 
fel : când w 0 = ±R, atunci intersecţia hipersferei cu lu¬ 
mea mea este un punct; când w 0 creşte de la -R la 0, 
ceea ce văd este o sferă a cărei rază creşte de la zero 
până la +R; când w 0 creşte de la 0 la +R, ceea ce văd 
este o sferă a cărei rază descreşte de la +R până la zero. 

Or, ce avem aici ? Reprezentaţi-vă, vă rog, lumea de¬ 
scrisă de Dante ca pe o succesiune de sfere; parametrul 
care în exemplul nostru era w 0 este, la Dante, viteza de 
revoluţie. Acum, dacă indexăm sferele lui Dante după 
parametrul strict ^crescător ale vitezelor de revoluţie, 
atunci ceea ce obţinem este o succesiune de sfere identică 
succesiunii pe care am obţinut-o din intersecţia hipersfe¬ 
rei cu spaţiul nostru tridimensional. Uriaşa hipersfe- 
ră care este universul dantesc se intersectează cu lumea 
noastră tridimensională sub f orma succesiunii unor sfe¬ 
re, de la aceea a Lunii, care are raza cea mai mică şi vi¬ 
teza de revoluţie cea mai mică, până la aceea a sferei 
Serafimilor, a îngerilor cei mai ardenţi, care se află la cea 
mai mică ‘distanţă’ de Dumnezeu şi care se rotesc cu 
cea mai mare viteză. 

Oricât de straniu ar suna, ceea ce ne-a descris cu o 
extremă minuţie şi precizie Dante au fost două moduri 
complementare de a înţelege şi construi forma comple- 


98 



tă a universului pe care îl numim dantesc, dar care ar 
trebui numit universul creştin pur şi simplu. 

Pe de o parte, Dante a descris cum arată ceea ce noi 
putem vedea din totalitatea universului creştin, atunci 
când acesta e proiectat în spaţiul tridimensional, plan 
în care ne mişcăm noi, muritorii. Este chiar această fi¬ 
gură,deja familiară dumneavoastră, desfăşuratăînsăîn 
ordinea crescătoare şi apoi descrescătoare a mărimii sfe¬ 
relor, cu punctul de inflexiune la trecerea de la cele văzu¬ 
te la cele nevăzute (a doua cezură cosmologică), păstrând 
mereu crescătoare viteza de revoluţie. 

Pe de altă parte, Dante a descris cum anume trebuie 
construită forma completă a universului creştin, pornind 
de la vizualizările sale parţiale — cele două sfere pe care 
le separă a doua cezură cosmologică, între cele văzute 
şi cele nevăzute. Este figura pe care o aveţi la pagina 91 
(sau,înplan, la pagina 87), pentru care faptul că Primul 
Mişcător este comun înseamnă că cele două sfere tre¬ 
buie gândite ca tangente în fiecare punct al suprafeţei 
lor. La întrebarea cum arăta cu adevărat lumea lui Dan¬ 
te, răspunsul este — o hipersferă. Probabil, ca şi a noas¬ 
tră, deşi nu pretind că hipersferă lui Dante ar fi exact 
acelaşi lucru cu soluţia la ecuaţiile lui Einstein sau ar fi 
riguros compatibilă cu teoria Big-Bang-v\vii. Vă invit doar 
să meditaţi la provocarea că Dante, un medieval, a putut 

descrie o hipersferă, ca soluţie la problema cosmologică 
a teologiei creştine, confruntate cu astronomia greacă. 

Nu susţin, pe de altă parte, că Dante ar fi avut fa¬ 
cultăţile de geometru ale lui Bernhard Riemann ori că 
el ştia că vorbeşte de o hipersferă. Deloc! El nu a ştiut 
că descrie o hipersferă, dar în onestitatea, inteligenţa şi 
geniala lui capacitate de vizualizare, ceea ce a făcut, spre 
cinstea lui şi norocul nostru, a fost să ţină seama atât de 
constrângerile teologice ale creştinismului (cezurile cos¬ 
mologice; atributele paradoxale ale divinităţii; principiul 
simetriei creaţiei; inversiunile la schimbarea de planuri 
etc.), cât şi de imaginea universului sferic impusă de as¬ 
tronomia matematică a grecilor. Aşa cum, din păcate, 
ilustratorii săi, Michelangelo Cactani, Leisegang şi cei¬ 
lalţi ‘ştiinţifici’, nu au putut să facă, deoarece au ţinut 
seama numai de forma cosmosului grec şi au ignorat sis¬ 
tematic constrângerile universului creştin. Originalitatea 
lui Dante a ţâşnit din intersecţia celor două constrângeri. 
De o parte, era universul aşa cum îl gândiseră ştiinţi¬ 
ficii greci, de alta, decupajele cosmologice şi epistemo¬ 
logice ale adevăratei ontologii, aşa cum fusese gândită 
aceasta de teologii creştini. Ţinând seama de aceste 
două constrângeri, nu poţi să ai un univers schizoid 
ca acesta — unul centrat pe Pământ şi unul centrat pe 
Dumnezeu. Nu merge! 

în fond, Dante e foarte clar când spune că Cerul Em¬ 
pireu le conţine de fapt pe toate celelalte şi că în cen¬ 
trul lumii se află în mod absolut Dumnezeu, pentru că 
în centrul lumii nu sepoate afla Diavolul. Noi nu trăim 
într-o lume diavolocentrică, ci într-una profund teo- 
centrică. Lumea atârnă de Dumnezeu nu numai prin 
faptul că a fost cândva creată de El, ci şi prin faptul că 
fără susţinerea lui necontenită orice existenţă ar intra 
în neant, în orice moment. Dacă ţinem seama de aces¬ 
te constrângeri, cădem peste o descriere a lumii care este 
de fapt intersecţia unei hipersfere cu spaţiul tridimen¬ 
sional în care trăim. Acest lucru înseamnă că, mergând 
până la capăt cu cunoştinţele pe care le avem, universul 
creştin medieval trebuie să fie o hipersferă, care are în 
centrul ei absolut originea creaţiei. 


Roben Osse<—ar. 
Poerry oi ne 
Unrverse. pc 69-91: 
W. Eggirtcr 
r 0n Darie 
Hyperspne^s artd 
the Curvatjre c-‘ ne 
Medieva Cosmos' 
pasam 


în încheiere, vreau să aduc un omagiu acelora care 
sunt deopotrivă şi inteligenţi şi oneşti, Dante nu era nu¬ 
mai inteligent sau genial — era şi extraordinar de onest. 
El nu ‘fenta’ lucrurile ca să le ‘scoată’ cumva. Chiar 
dacă nu le înţelegea, ţinea seama de constrângerile în 
a căror certitudine credea în mod raţional. Numai aşa 
s-a putut obţine această minune pe care a produs-o în 
Paradisul. 

Al doilea lucru pe care vreau să vi-1 spun. Umberto 
Eco a afirmat cândva că posteritatea lui Dante este des¬ 
tul de ciudată, întrucât toată lumea preţuieşte în mod 
absolut Infernul, cu moderaţie Purgatoriul, şi aproa¬ 
pe deloc Paradisul — aceasta este şi partea cea mai pu¬ 
ţin citită din capodopera dantescă. La întrebarea de ce este 
aşa, Eco a răspuns cu observaţia sagace că noi trăim în- 
tr-o lume care a păstrat toate codurile infernului, ceea ce 
explică de ce putem foarte bine pricepe toate emoţiile 
lumilor infernale, dar care, pentru că a pierdut coduri¬ 
le paradisului, nu mai poate pricepe emoţiile paradizia¬ 
ce — şi din această cauză Paradisul ne apare ca fiind 
descărnat, plictisitor şi rotindu-se în gol. Este profund 
fals! Paradisul este realmente cea mai frumoasă parte 
din Divina Comedie. Fireşte, pentru asta trebuie să ai 
emoţiile proprii aspiraţiilor paradiziace, adică să po¬ 
sezi simţuri paradiziace! Noi, preţuind doar excelen¬ 
ţa Infernului, dovedim de fapt că mai posedăm în chip 
firesc numai o senzorialitate infernală. 

Al treilea lucru este un elogiu pe care vreau să îl aduc 
lumii medievale şi celei a lui Dante. Era o lume ce avea 
de rezolvat o problemă pe care noi modernii am înlătu¬ 
rat-o. Ei aveau de reconciliat o imagine ştiinţifică a lu¬ 
mii, care era greacă, păgână şi materialistă, cu o exigenţă 
absolută, care venea din certitudinea Revelaţiei. Pentru 

medievali existau şi Raţiunea şi Revelaţia, şi lumea sim¬ 
ţurilor şi Dumnezeu. Existau şi partea de lume centra¬ 
tă pe Pământ şi partea de lume centrată pe Dumnezeu, 
şi văzutele şi nevăzutele. Nu le era uşor să concilieze aces¬ 
te lumi, dar trăiau în această tensiune şi parte din ferti¬ 
litatea extraordinară a culturii medievale vine din faptul 
că au reuşit să trăiască această tensiune la o altitudine 
intelectuală care nouă, oameni care am optat numai pen¬ 
tru partea din stânga imaginii, ne scapă aproape în în¬ 
tregime. Noi am înlăturat complet partea din dreapta 
a lumii şi, de aceea, suntem capabili numai de creativi¬ 
tatea văzutelor, fiind aproape complet lipsiţi de sursa de 
creativitate a nevăzutelor. Trăim amputaţi. 

Luaţi aminte! — de când trăim doar cu văzutele, ochii 
Beatricei s-au închis. De care ochi ne vom mai putea agăţa 
privirea ? în ce privire ne vom mai putea ancora ? 




Cititorilor mei 

Despre sursele acestei conferinţe 


Sunt încă din liceu un cititor de Dante. Traducerea 
Etei Boeriu şi comentariile lui Alexandru Duţu şi Ti- 
tus Pârvulescu mi-au fost, împreună, primul însoţitor 
în lumea Divinei Comedii. Personajul lui m-a intrigat 
în multe feluri. M-a intrigat în primul rând prin pu¬ 
terea imaginilor lui, şi în această privinţă, am găsit în 
T.S. Eliot argumentele. în al doilea rând, cum obser¬ 
va Montherlant, Dante este un excelent profesor de dis¬ 
preţ — pentru ceea ce merită dispreţ — şi un demn de 
încredere instigator la respect şi admiraţie, pentru ceea 
ce merită respect şi admiraţie. în rest, este total lipsit 
de complezenţă. Şi, lucru care m-a cucerit imediat la 
el, este un autor care nu face cu ochiul galeriei. La el 
nu veţi găsi niciodată umorul ca alibi pentru laşitate, 

în ambele sensuri: morală şi cognitivă. Are o altitudi¬ 
ne morală care îţi taie respiraţia; ridică totul la înălţi¬ 
mea lui, care e mare. Felul în care vorbeşte despre lumea 
pe care o descrie este simultan un act de valorizare şi 
de condamnare. El nu e neutru. Ceea ce îmi place. In 
plus, m-a intrigat creştinismul lui, care se putea instala 
în providenţă biciuindu-i pe papi şi făcând de batjocu¬ 
ră instituţia istorică a bisericii. M-a învăţat să disociez 
duhul de literă. Toate acestea, şi încă altele (cum ar fi 
muzicalitatea înţelesurilor sale), m-au făcut să devin un 
impenitent cititor de Dante. 

La începutul anilor ’90, într-una din lecturile mele 
curente din Divina Comedie, mi-am dat seama că ilus¬ 
traţiile lui Cactani la Cânturile XXVII şi XXVIII sunt 
complet greşite. Aşa s-a produs declicul. Soţia mea ştie 
că atunci am intrat într-o febrilitate care m-a ţinut treaz 
mai multe nopţi, tot desenând, calculând, construind 
şi comparând pasajele între ele. Mi-am convocat prie¬ 
tenii cei mai statornici, pe Dragoş Marinescu în primul 
rând, şi le-am prezentat într-o seară, pentru mine fai¬ 
moasă, rezultatele la care ajunsesem — aflasem cum ară¬ 
ta cu adevărat lumea lui Dante. Nu ştiam atunci că e o 
hipersferă, dar ajunsesem la modelul paradoxal pe care 
vi l-am povestit în această conferinţă, conform căruia 
cele două sfere trebuie să fie neapărat tangente în toa- 

te punctele lor. Am zis că aşa trebuie să arate lumea lui 
Dante. 

Am început apoi să citesc relativitate generală. Am 
avut o bursă de o lună de zile la Biblioteca faimosului 
Institut Warburg din Londra, care, dacă antisemitismul 
nu ajungea la putere în Germania, ar fi trebuit să fie în 
continuare la Hamburg, unde Aby Warburg a adunat-o 
pentru prima dată. Este o bibliotecă formidabilă, care 
nu a fost alcătuită pe criteriul unităţii de disciplină aca¬ 
demică, ci al pasiunii tatonante a cercetării libere şi a des¬ 
coperirii orientate serendipic. Există acolo un raft întreg 
unde se află numai cosmologie dantescă, din toate per¬ 
spectivele, inclusiv cea ocultă ori divinatorie. Am înce¬ 
put să citesc acele cărţi. Ce am descoperit m-a întristat, 
pe de o parte, dar m-a şi bucurat. întristarea a venit din 
faptul că existau deja, la acea dată, trei autori care au că¬ 
zut pe chestiunea care crezusem că este a mea. M-a bucu¬ 
rat să văd că sunt confirmat în ceea ce am găsit şi că alţii 
au înţeles mai bine lucrurile peste care căzusem. 

Primul autor este un matematician pe care îl chea¬ 
mă Mark Peterson şi care a publicat, în 1979, în Ame¬ 
rican ]oumal of Physics, o scurtă şi concisă comunicare, 
aşa cum îi stă bine unui scientist, „Dante and the 3-sphe- 
re“, încare demonstrează irefutabil că universul lui Dan¬ 
te nu este euclidian şi că, în mod precis, este o hipersferă. 

Articolul lui Peterson a fost probabil privit de colegii 
lui fizicieni de la Amberst College (Massachusetts) ca 
o bizarerie, dar a fost luatîn serios de un alt matemati¬ 
cian, Robert Osserman, care a publicat, în 1995, o delec¬ 
tabilă carte, care senumeşte ThePoetry of the Universe: 
A Mathematical Exploration of the Cosmos,î n care plea¬ 
că de la acea extraordinară imagine a totalităţii lumii 
‘vizibile’ pe care a furnizat-o măsurătorile efectuate de 
satelitul COBE, şi care a fost publicată în 1992 —în 
care vedea o dovadă a faptului că universul în care trăim 
este de fapt sferic. 

Al treilea autor se numeşte William Eggington, este 
profesor la Stanford şi a publicat în 1999 un lung eseu 
în care, pornind de la demonstraţia lui Mark Peterson, 
a încercat să răspundă la întrebarea: cum a putut Dan- 
te să ajungă la o descriere vizuală atât de corectă a unui 
lucru pe care nu putea să-l înţeleagă matematic ? Răspun¬ 
sul lui este cel cu care în fond mi-am încheiat conferin¬ 
ţa înainte să vă spun „luaţi aminte": faptul că medievalii 
erau obişnuiţi să trăiască în tensiune. Problema teolo- 
gico-politică în care trăiau, între Papă şi Imperiu sau 
între lumea lui Dumnezeu şi cea a lumii sublunare, era 
pentru ei deopotrivă insolubilă şi reală — adică nu ad¬ 
mitea să fie tranşată. Poate ar fi vrut s-o tranşeze, dar nu 
au ştiut cum. Când omul european a tranşat-o, a făcut-o 

în favoarea lumii seculare — şi aşa a început moderni¬ 
tatea. Ei, prin urmare, nu aveau soluţia simplă pe care 
au inventat-o modernii: punem în paranteză aceste ches¬ 
tiuni chiar dacă credem în ele, le evacuăm în debaraua 
privată şi mergem mai departe ca şi când nu ar fi. Eg- 
gington are această ipoteză: Dante a putut să facă de¬ 
scrierea uimitoare pe care a făcut-o pentru că era o 
minte deprinsă să gândească simultan, în suspendare şi 
conservând tensiunea, polarele contradictorii — ştia să 
le ţină în tensiune fără să le scape din frâu. Interpre¬ 
tarea lui Eggington este şi nu este corectă, pentru că 
absolut toţi oamenii remarcabili din jurul lui Dante şi 
după el erau supuşi aceluiaşi regim de tensiune şi nu 
au căzut deloc pe această descriere a lumii, nici măcar 
copleşitorul Toma d’Aquino, un geniu incomparabil. 
Probabil însă că trebuie să dăm geniului poetic care a 
fost Dante ceea ce numai el a avut — împreună cu for¬ 
midabila lui onestitate intelectuală, căreia îi aduc acum 
încă o dată omagiu. 


în încheiere aş dori să mulţumesc câtorva oameni. îi 
mulţumesc lui Mircea Mihăieş, pentru că fără încăpă¬ 
ţânarea lui de a transforma în fapte publice fragmente¬ 
le noastre de conversaţie de interes cultural nimic nu ar 

fi fost pus pe hârtie. Titlul, Ochii Beatricei, este al lui. 
Le mulţumesc Paulei Apreutesei şi lui Silviu Hotăran, 
pentru că fără inteligenţa şi generozitatea lor Confe¬ 
rinţele Microsoft nu ar fi existat, iar eu nu aş fi avut pri¬ 
lejul să povestesc despre Dante celor care au venit să mă 
asculte. Ancăi Dumitru, îi mulţumesc pentru devota¬ 
mentul, ştiinţa de carte, supleţea şi delicateţea cu care a 
îngrijit, redactat, corectat şi completat manuscrisul aces¬ 
tei conferinţe. Soţiei mele şi prietenilor noştri, Mona 
şi Alex Oancea, le mulţumescpentrupasiunea cu care, 
împreună, am încercat să-l pricepem pe Dante. 

Toate operele lui Dante, însoţite de comentarii stan¬ 
dard şi beneficiind de achiziţiile ediţiilor critice anterioa¬ 
re, sunt disponibile în ediţii accesibile tuturor. E.g., Dante, 
Tutte le opere: Divina Commedia, VitaNuova, Rime, 
Convivio, De vulgari eloquentia, Monarchia, Egloghe, 
Epistole, Questio de acqua et de terra, Introduzione 
di Italo Borzi, Commenti a cura di Giovanni Fallani, 
Nicola Maggi, e Silvio Zennaro (Roma: Grandi Tes- 
cabili Economici Newton, I Mammut-11,1993; 1997). 
Pe Internet, site-urile dedicate lui Dante ori probleme¬ 
lor danteşti sunt nenumărate. Calitatea lor e variabilă, 
dar bucuria de a descoperi lucruri de calitate, neştiu¬ 
te, egalează strădania de a da deoparte buruienile. De-a 

lungul timpului, studiile danteşti au devenit o indus¬ 
trie, iar în enorma bibliografie dantescă nici specialiştii 
nu se mai descurcă. De exemplu, în discuţiile cu unii 
dantologi italieni, am remarcat amuzat că nu prea mai 
există ‘generalişti’ în Dante: fiecare s-a specializat pe 
anumite porţiuni din opera acestuia, astfel încât, între 
specialişti serioşi nu mai este posibilă o discuţie între 
profesionişti ai Infernului şi studioşi ai Paradisului. Tă¬ 
ietura disciplinară a început să disece însuşi corpul Di¬ 
vinei Comedii , ceea ce marchează cu precizie gloria şi 
mizeriile diviziunii muncii intelectuale. Tot acest efort 
de cunoaştere este adunat laolaltă în două magnifice 
enciclopedii şi un dicţionar: Enciclopedia dantesca, a 
cura di Umberto Bosco, 5 volume, ediţia a doua re¬ 
văzută, Roma, Istituto della Enciclopedia Italiana, 
1984; The Dante encyclopedia, ed. Richard Lansing, 
New York, London, Garland, 2000; şi, nu în ultimul 
rând, minunata lucrare A dictionary of proper names 
and notahle matters in the works of Dante, de Paget 
Toynbee (revăzută de Charles S. Singleton — Oxford, 
Clarendon Press, 1968). Inspectarea îndrăgostită a aces¬ 
tor trei monumente ale erudiţiei şi seriozităţii omeneşti 
este o încântare mai presus de fire. Amatorului, prin 
urmare, studiile danteşti îi sunt deschise nu ca o sel¬ 
va oscura, ci ca o luxuriantă grădină bine întreţinută, 

clară şi luminoasă. Alături de aceste grădini magistra¬ 
le, se află, fireşte, numeroasele poteci ale iubirii dezin¬ 
teresate, deschise în desişul dantesc de amatorii dotaţi 
cu fler şi, uneori, cu geniu. Pe ambele le poseda Ossip 
Mandelstam, care ne-a dăruit un superb Entretien sur 
Dante (traduit du russe par Louis Martinez, Lausanne: 
Editions l’Âge d’Homme, 1977); o astfel de lucrare re¬ 
prezintă cel mai sigur acces la încântarea din Dante, 
zonă care, din păcate, se află în discreditul specialişti¬ 
lor. Cel mai important lucru este să îl citim pe Dante 
şi să învăţăm să ne lăsăm fermecaţi de geniul lui. Cine 
se simte îmbătat de versurile lui, l-a înţeles, chiar dacă 
aceluia îi rămân încă necunoscute referinţele pe care, 
de fapt şi în fond, numai cei mai profunzi cunoscători 
le pot cu adevărat dezlega şi pricepe. 

Nu pot încheia fără un cuvânt de gratitudine faţă de 
regretatul Alexandru Duţu: am crescut în Dante prin 
comentariile lui, în mult mai mare măsură decât prin 
ale altora. De unde ne priveşte acum, să ştie că lucrările 
sale sunt iubite şi cercetate. 

Conferinţa „Cum arăta cu adevărat lumea lui Dante ?“ 
a fost ţinutăîn cadrul Conferinţelor Microsoft, pe data 
de 2 aprilie 2004, la Muzeul Ţării Crişurilor din Oradea, 
Sala Tonitza. Transcrierea revăzută a fost publicată, 

prin grija lui Mircea Mihăieş şi a Adrianei Babeţi, în 
trei numere consecutive din revista Orizont-, nr. 7 (1462), 
20 iulie 2004, pp. 17-20; nr. 8 (146 3), 20 august 2004, 
pp. 16-20; nr. 9 (1464), 20 septembrie2004, pp. 16-19. 

în limba română Dante 
este tradus integral. 

Dante Alighieri, Divina comedie, traducere de 
George Coşbuc, ediţie îngrijită şi comentată de Rami- 
ro Ortiz, 3 volume, Bucureşti, Cartea Românească — In¬ 
fernul, [1925]; Purgatoriul, [1927]; Paradisul, [1932]. 
Traducerea lui Coşbuc a fost republicată cu comenta¬ 
riile lui Alexandru Duţu în: George Coşbuc, Opere 
alese, ediţie critică de Gh. Chivu, Bucureşti, Editura 
Minerva, voi. 7 [1985]; voi. 8 [1988]. 

Dante Alighieri, Purgatoriul, tradus de Alexan¬ 
dru Marcu, ilustrat de Mac Constantinescu, editat de 
Scrisul Românesc, Craiova, [1933]; Paradisul, [1934]; 
Infernul, [1935], 

Dante Alighieri, Divina comedie, în româneşte de 
Eta Boeriu, note şi comentarii de Alexandru Duţu şi 
Titus Pârvulescu, Editura pentru literatură, 1965. 

Dante Alighieri, Opere minore (Viaţa nouă, Rime, 
Ospăţul, Despre arta cuvântului în limba vulgară, Mo¬ 
narhia, Scrisori, Ecloge, întrebare despre apă şi pământ), 

traduceri de Francisca Băltăceanu, Titus Bărbulescu, 
Oana Busuioceanu, Virgil Cândea, Petru Creţia, Ştefan 
Aug. Doinaş, Sandu Mihai Lăzărescu, Elena Nasta, Ro- 
mulus Vulpescu; comentarii de Oana Busuioceanu, Vir¬ 
gil Cândea, Ştefan Augustin Doinaş, Alexandru Duţu; 
introducere, tabel cronologic şi note introductive de 
Virgil Cândea, Bucureşti, Editura Univers, 1971. 

George Coşbuc, Comentariu la „Divina comedie 
voi. I, text stabilit, tradus şi studiu introductiv de Ale¬ 
xandru Duţu, voi. II, text stabilit, traducere şi studiu in¬ 
troductiv de Titus Pârvulescu, Bucureşti, Editura pentru 
literatură, 1963; voi. II, 1965. Comentariile lui Coşbuc 
au fost republicate, cu o importantă prefaţă de Alexan¬ 
dru Duţu, în G. Coşbuc, Opere alese, ediţie critică de 
Gh. Chivu, voi. 9, Bucureşti, Editura Minerva, 1999. 


Alte lucrări citate: 

Dimensions (1884), New York, Dover Publications, 
INC., 1992. 

